
ENGLISH SUMMARY 


The study argues for the use of siSwati as a language of instruction and for 
other official purposes in Swaziland as it is the mother tongue for all Swazis 
and is one of the two official languages for the Kingdom, the other being 
English. The title of the monogtaph may be rendered into English as 
Languages in competition in contemporary Swaziland. The study discusses how 
siSwati and English compete for supremacy. It has been noted that English 
occupies most lips of the Swazi people especially the youth, which is a threat 
to the mother tongue - siSwati. Swaziland has been a monolingual society. 
However, due to the introduction of English as a second official language of 
the country, many people speak both siSwati and English. English is gaining 
dominance over siSwati, and the exclusion of siSwati by the elites threatens 
the mother tongue. The study points out the areas in which these languages 
compete. It also reveals how siSwati has been diluted by English. It goes on 
to advocate the unadulterated use of siSwati without the deliberate inclusion 
of English in both the spoken and written medium. Swaziland being 
officially bilingual, siSwati should be used alongside English wherever 
English is used. SiSwati needs to be protected culturally, linguistically and 
socially. Moreover, as a mother tongue, siSwati should be used as the 
language of instruction. 

SENDLALELO 


Leliphepha _ ling’elucwaning’o lwekuchudzelana_ kwetilwimi. Tilwimi 
letibukiwe siSwati kanye nesiNgisi lekutilwimi letikhulunywa eSwatini. 
SiSwati ng’ulona lulwimi lwemdzabu kani  siNgisi sona lulwimi 
lolusemtshetfweni lolusetjentiswa njeng’elulwimi Ilwesibili. Lokuvetwe 
ng’ulolucwaning’o kutshi letilwimi letimbili tikulomkhulu umchudzelwano 
eveni lemaSwati. Kulokuchudzelana, siNgisi sibonakala sihamba embili, 
lokusenta sibe linyeva esiSwatini lekung’usona silulwimi lwemdzabu 
lwemaSwati. Live lemaSwati esikhatshini lesengcile belicuketshe bantfu 
labakhuluma lulwimi lunye kepha nyalo bantfu labanyenti sebakhuluma 
tiwimi letimbili. Injong’o yalolucwaning’o kuveta tinhlang’otshi lapho 
letilwimi kubonakala kutshi tiyachudzelana, timbang’ela kanye nemitshelela 
yaloku kulesitukulwane lesikhulako naleso lesidzala lesikhuluma siSwatt. 
Ematiko ahulumende kanye nalawo etemfundvo acwaning’we kabanti, 


nakusentiwa loluphenyo. 

SEHLUKO SEKUCALA 
SINGENISO 


1.1 Sendvulelo 

Lulwimi ng’ulenye yetintfo umuntfu labusiswe ng’ato lapha emhlabeni. 
Sichazamagama sichaza lulwimi njeng’e “nhlang’anisela yemisindvo 
nemagama lasetjentiswa bantfu kuveta imivo kanye nemicabang’o yabo”. 
Lulwimi alusiyo incola yekuhambisa imilayeto-nje kuphela, kodvwa lufaka 
ekhatshi emasiko, inkholo kanye nekuhlang’anyela kwebantfu labatshite. 
Live, esikhatshini lesinyenti, lichazwa ng’elulwimi lolukhulunywa bantfu 
labanyenti kulelo live. Kodvwa-ke, kuyenteka kutshi eveni lilinye kube 
netilwimi letengca kulunye letisetjentiswako. Esikhatshini lesinyenti lelo live 
liyaye likhulume tilwimi letimbili noma leting’etulu. 

Aseng’akefiki emaNegist eSwatini, lelive belititfokotisa ng’ekusebentisa 
siSwati kuphela njeng’elulwimi lolusemtshetfweni welive. Loko kutanasa 
kwaphela nakufika emaNgisi eSwatini eta nemasiko awo lafaka ekhatshi 
lulwimi lwawo (siNgisi). Kufika kwesiNgisi njeng’elulwimi lwesibili 
lolusemtshetfweni eSwatini, kwenta kutshi kusale kuba netilwimi letimbil; 
lokubonakalako kutshi tikulomkhulu umchudzelwano. 

Cichimba (1991:435), utshi lokwenta kutsi siNgisi sindlondlobale 
njeng’elulwimi loludvumile entansi ne-Aftika kutshi imigomo yelulwimi 
leminyenti, yemave lamanyenti tyasisekela. ESwatini, hulumende usisekele 
ng’ekutshi sisetjentiswe etindzaweni letinyenti_kutemfundvo cishe live 
lonkhe. Loku kusezing’eni lelisetulu kangang’obe imphilo yebantfwana 
bemaSwati labatimisele ng’ekuceceshwa emaNyuvesi ilawulwa ng’iso siNgisi 
lekufanele baphumelele kahle kuso. ; 

Leliphepha licwaning’a tinhlang’otshi lapho khona letilwimi tichudzelana, 
lichaza netintfo letiholele ekutsheni siSwati sichudzelane nesiNgisi liphindze 
libuke nemitshelela lebang’we ng’ulokuchudzelana kwaletilwimi. Libuka 
kabanti imigomo yetelulwimi yahulumende, lokufaka ekhatshi ematiko 
laphatshelene netemfundvo, lekung’uwona amcoka kakhulu 
kulolucwaning’o. Kwengeta kuleyi yahulumende, liphindze lihlole naleyo 
tikolwa letitakhele yona kute titfutfukise lizing’a lato lekuphumelela. Letinye 


tindzawo tahulumende letimcoka letibukiwe; _yiphalamende kanye 
nemisakato; yetitfombe, yemoya kanye nemaphephandzaba. 


1.2 Kuchazwa kwalolucwaning’o 

SiSwati lulwimi lolungena ng’aphasi kwesibaya seBantu, sikhulunywa 
eSwatini njeng’elulwimi lwemdzabu. Sikhulunywa bantfu labaling’aniselwa 
esigidzini sinye (1,018,449) ng’ekusho kwelubalo lwemnyaka wa-2007. 
Siphindze sikhulunywe nang’ephandle kwalelive, eNing’izimu Afrika, lapho 
sikhulunywa bantfu labaling’aniselwa etigidzini letine. Linyenti labo 
litfolakala esifundzeni saseMphumalang’a. Kulolucwaning’o sigcile kuphela 
kulesiSwati lesikhulunywa eSwatini. 

Imbang’i yesiSwati kulolucwaning’o, siNgisi, lulwimi lwekudzabuka 
eNgilandi. Lolulwimi nyalo selukhulunywa emaveni lamanyenti lebekabuswa 
ng’emaNgisi kani luphindze lusetjentiswa njeng’elulwimi Iwekuhlang’anisa 
emave emhlaba. Emaveni lamanyenti lebekabuswa ng’emaN¢gisi lolulwimi 
lusetjentiswa njeng’elulwimi lwesibili lolusemtshetfweni. Lamave afaka 
ekhatshi laseSwatini, iLesotho, iBotswana; kubala lambalwa. 


1.3 Bumcoka balolucwaning’o 
Lolucwaning’o luhlatiya kushayisana lokukhona emkhatshini wesiSwati 
nesiNegisi lesekukhona eSwatini kuletikhatshi tanamuhla. Bosolwimi 
labanyenti bawabhalile emaphepha babuka likusasa lesiSwati emva 
kwekubuka kudvung’eka kwaso ng’elusuku ng’elusuku. Lesinye setizatfu 
letibekiwe talokudvung’eka kube ng’iko kubakhona kwetilwimi letibuya 
emaveni labomakhelwane nelaseSwatini, letifaka ekhatshi naso siNgisi. 
Injong’o yalolucwaning’o ayikehluki kakhulu kuloku labanye bosolwimi 
lesebakuvukululile kutshi; kunenking’a lenkhulu lebhekene  nesiSwati 
etikhatshini tanamuhla. Lolucwaning’o lukubeka ebaleni kutshi lenking’a 
ibang’elwa yini; kubekwa kwesiNgisi kutshi sibe lulwimi lwesibili 
lolusemtshetfweni eSwatini. 

SEHLUKO SESIBILI 
LOKUBHALWE NG’APHAMBILI 


2.0 Singeniso 

Loluhlobo lwelucwaning’o ludvonse bosolwimi labanyenti. Kuyamana 
kwetilwimi kucwaning’wa etindzaweni letinyenti letehlukene kanjalo 
netinjong’o tako tehlukene. Cishe kuto tonkhe tilwimi kubonakele kuvele 
inking’a lenkhulu ng’enca yekuba khona kwetilwimi letinyenti eveni lilinye, 
letivele nalokunyenti letikutshelele lulwimi lwemdzabu kulelo live kanye 
nesifundza sonkhe. Labosolwimi basebentise buciko lobehlukene 
kucwaning’a lemitshelela yekuba khona kwetilwimi letinyenti. Labanye 
babhale kabanti bate batshintsha indzaba yelikusasa lesiSwati kanye 
neludzaba lwelulwimi eSwatini kuletikhatshi tanamuhla. 

Lolucwaning’o lwetfu luhlukile ng’endlela lolubuka ng’ayo lendzaba 
yetilwimi. Kusete, ng’ekwati kwetfu, lokuke kwabhalwa ng’ekuchudzelana 
kwesiSwati nesiNgisi lapha eSwatini. Emaphepha labhaliwe noko ayaveta 
kutshi ikhona inking’a esiSwatini lesikhulunywa namubhla. Labosolwimi 
bayendlula lapho, bakhombe tinking’a letibonakalako ng’enca yalesimo bate 
bapheng’ule nelikusasa lesiSwati etitukulwaneni letitako. 

Lesehluko sibuketa loko lesekubhaliwe lekuphatshelene nalenking’a 
yekuchudzelana kwetilwimi, kute sivete loko lokushiwo ng’ulabanye 
bosolwimi. Leminye yalemivo yalabosolwimi ng’iyo leyenta kutshi sente 
lolucwaning’o. |. Emaphepha lamanye ashiye — sikhala lesigcwaliswa 
ng’ulolucwaning’o lwetfu. 


2.1 Lokubhalwe ng’aphambili 

Weinreich (1974) ubuka tintfo letentekako nang’abe tilwimi teyamana. Uvete 
kutshi kujwayela kukhuluma kahle kuto totimbili tilwimi kugcwele bulukhuni 
netingcinamba letinyenti kakhulu. Letinking’a utshi tibang’elwa kubakhona 
kwemagama lamanyenti latfolakala kubantfu labakhuluma lolulwimi: 


Sonkhe, lidlanzana noma linyenti letfu, sitejwayete kutshi 
kukhuluma kwetfu kweyame etimeni letitshite, siyehlukanisa lapho 
sisuka kulesinye simo senkhulumo siya kulesinye. Lesimo 
sekutejwayeta sibonakala sehluka kumuntfu ng’emuntfu ikakhulu 


ng’etintfo letentekako sisasuka kulunye lulwimi siya kulolu lolunye, 
njeng’ekusuka esiNgisini uye kusiRashiya 


Lolucwaning’o lwa-Weinreich lumcoka nakitshi ng’oba loku labhale 
ng’ako kuyabonakala nakubantfu labakhuluma siSwati nasebaya esiNgisini. 
Uphindze avete kutshi: 


Sing’acabang’a tintfo letinyenti letentekako emkhatshini waloku: 
umuntfu lokhuluma lulwimi lunye logucukela kubo bonkhe buciko 
labatiko kulolo lulwimi, nemuntfu lokhuluma lulwimi lolucishe 
luvakale, lokhetsha emagama akhe abe ng’uloko lokweyame 


kulokungiko. 


Kumcoka kuveta kutshi eSwatini kunebantfu labang’alwati lolulwimi 
lwalabamhlophe, kung’aba kutshi lwafika sebavele babadzala kakhulu kutshi 
bang’alufundza noma abawatfolang’a ematfuba ekulufundza. Labo bantfu 
bakhuluma siSwati lesehlukile kunalabo siSwati sabo leseseyame kakhulu 
esiNgisini. Lolucwaning’o luphindze lucatshanise nalabobantfu. 

Sisabuka lokuvetwe ng’uWeinreich kutshi umuntfu lokhuluma lulwimi 
lunye uyakhona kusebentisa bonkhe buciko lobukhona kulolo lulwimi, 
siphindze sibuke kutshi kuliciniso kanganani kutshi umuntfu lokhuluma 
siSwati kuphela ang’asebentisa buciko lobunyenti nakakhuluma, nemagama 
ekunong’a inkhulumo yakhe atiphumele nje, kufaka ekhatshi tisho, taga, 
kubala lambalwa. Kumcoka nekuveta kutshi lolucwaning’o lubuka kutshi 
siNgisi sinayiphi imitshelela esiSwatini. Kasibandlululi ng’ekutshi sisho loku 
kepha sikususela ekutsheni phela lolucwaning’o lwentelwa eSwatini lapho 
lulwimi Iwemdzabu kusiSwati, siNgisi sona sisetjentiswa njeng’eluwimi 
lwesibili lolusemtshetfweni. Alubuki siNgisi lesihlukubetwa siSwati kepha 
siSwati lesestyame esiNgisini. 

Weinreich (1974:24) uphindze abhale ng’esimo lapho khona “umuntfu 
lokhuluma tilwimi letimbili ahlang’abetana nekutshi afake imisindvo 
yenkhulumo yalolunye lulwimi esikhundleni saleyo leng’iyo, intfo 
leng’aletsha ingucuko emisindvweni lekhona kulolulwimi lolutshintshekako”. 
Kuliciniso kutsi Weinreich bekahlatiya letinye tilwimi lokufaka ekhatshi 
siNgisi kanye neSipenishi, kodvwa loko lakubonile siyakubona natshi, 
kuyenteka lapha esiSwatini ng’enca yekweyamana kwetilwimi. 

Bo-Appel naMuysken (1987:102) babuke imigomo yelive. Batfole kutshi 
leyo migomo  tyaye jholele ekundlondlobaleni kwelulwimi  lwesibili, 
lwekuchamuka ng’aphandle, tibe tilwimi temdzabu ticindzeteleka. Uyabhala: 


Labanye bantfu bemdzabu bayaphoceleleka kutshi basuke 
elulwimini lwabo lwemdzabu baye kulolwentiwe lwakhulunywa sive 
sonkhe eveni, baphocelelwa yimigomo yetemfundvo yelive lonkhe 
kanye nemimoya leminyenti lekhona. 


Loku ng’ulokunye lokutfolakele kutshi kuyenteka uma kunetilwimi 
letinyenti kulowo mmango lonebantfu labakhuluma lulwimi_ lolutshite. 
Ne’ekusho kwabo Appel naMuysken (1987:102), lenye yetimbang’ela 
tekucindzeteleka kwetilwimi temdzabu kubekwa kwemigomo yetemfundvo. 
Lemibhalo ing’uletinye tisekelo tesakhiwo salolucwaning’o. Lolucwaning’o 
luhlatiya imigomo yetemfundvo yelive laseSwatini lehambisana naloko 
lebakuvetile bo-Appel naMuysken (1987) lebatfole lokunyenti ng’emigomo 
yelive yetemfundvo. Luphindze luhlolisise tindlela lemigomo lefaka ngayo 
sandla ekuchudzelaneni kwesiSwati nesiNgisi. 

Njeng’oba kuvetiwe esingenisweni, lolucwaning’o alubuki kuphela 
imigomo yetemfundvo yelive, kodvwa imigomo yelive laseSwatini 
seyiphelele kanye naleyo tikolwa letitakhele yona. Bo-Appel naMuysken 
baphindze baveta kutshi kunemimoya lekhona ekuhlalisaneni kwebantfu 
labakhuluma tilwimi letehlukene. Loku kubang’ela kutshi bantfu batishiye 
tilwimi tabo temdzabu baye kuleto tekuchamuka. Kuhlatiya kwetfu 
kukuhlolisisile naloku. 

Baphindze babhale ng’etindzaba tekufundza lulwimi — lwesibili 
kwebantfwana: 


Bantfwana labancane abafundzi lulwimi lwesibili masinyane 
kuphela, kodvwa babonakala bakhona kufundza tilwimi letimbili 
sikhatshi sinye ng’ephandle kwenkinga. 


Loku kumcoka ng’oba indzaba yekufundza lulwimi ing’ulenye 
yetinjong’o talolucwaning’o. Kulolucwaning’o asikalandzeli kutshi 
bantfwana balufundza njani lulwimi lwesiSwati nelwesiNgisi ng’asikhatshi 
sinye ng’enca yesikhatshi lesidzing’ekako kutfola leyo miphumela. Kodvwa- 


ke, sisusela kuloko lokushiwo bo-Appel naMuysken — sitawukhona 
kukuhlatiya sibuka bantfu labakhuluma siSwati. Kulolucwaning’o sitawubuka 
kutshi umntfwana lofundze siSwati kanye nesiNgisi kanyekanye ubanayo 
yini inking’a ekukhulumeni siSwati noma ukwati kutikhuluma kahle totimbili 
letilwimi, siphindze sibuke nembang’ela yaloko lesikutfolako. 

Lolucwaning’o lubuka kakhulu insha lekung’uyona ikhandze siSwati 
nesiNgisi sekuvele kukhona eSwatini. Lulwimi lolukhulunywa bantfu labasha 
namuhla lung’umphumela walokubakhona kwesiNgisi _ nesiSwati 
lokuchudzelanako. 

Jespersen (1992:148) ung’ulomunye lobhale kabanti ng’ebantfwana 
labafundza tilwimi letimbili kanyekanye, utshi: 


Kuyinzuzo lenkhulu kutshi umntfwana ati tilwimi letimbili, kepha 
loko kuliciniso lelinemibuto leminyenti. Kwekucala, lomntfwana 
lesikhuluma ng’aye uba nebulukhuni bekufundza lunye lwaletilwimi 
njeng’obe bekang’enta kube bekabhekene nalunye. Nawubuka 
ubucalu ung’atshi ulukhuluma kahle lolulwimi njeng’ekwemdzabu, 
kodvwa kujula kwalolulwimi akakwati. 


Sitawubuketa loko lokutfolwe ng’uJespersen nakabuka kubakhona 
kwetilwimi letimbili lokufanele tifundvwe ng’umntfwana munye. Uyaveta 
kutshi umuntfu lowati tilwimi letimbili ng’eke alawule lulwimi njeng’aloyo 
lowati lulwimi lunye. Lenkhulumo yakhe uyisusela ekutsheni lomntfwana 
akabukani nelulwimi lunye kepha timbili nato letichudzelanako engcodvweni 
yakhe. Lomcondvo utawuhlatiywa kucatshaniswa umuntfu lokhuluma 
siSwati nesiNgisi silulwimi lwakhe lwesibili nalowo lokhuluma siSwati 
kuphela. Umgomo walokucatshanisa kutfola kutshi ukhona yint umehluko 
emkhatshini walabantfu lababili. Sisenta loku sitawuhlola loko lokuvetwe 
ng’uJespersen kutshi umuntfu lokhuluma lulwimi lunye ululawula ncono 
kunaloyo lokhuluma timbili. 

Romaine (1989) ubhale umsebenti lomcoka acatshanisa bantfu 
labakhuluma siNgisi kanye nePajabi. Uveta kutshi kuliciniso kutshi tilwimt 
tiyawaboleka emagama tingete kulawo letinawo ng’enca yesidzing’o. 
Kodvwa, ng’enca yemitshelela yesiNgisi kulolulwimi lwabo lwemdzabu, 
bagcina sebaboleka nemagama lakhona elulwimini lwabo lwemdzabu. Loku 
lokutfolwe ng’uRomaine kusivule emehlo kakhulu sisenta lolucwaning’o. 

Sitawubuka kutshi kuboleka emagama esiNegisini kunayiphi imitshelela 
esiSwatini. Kuliciniso kutshi tonkhe tilwimi tike taboleka emagama lamasha, 
tiyaboleka, futsi tisetawuboleka kuletinye tilwimi. Lokumcoka lapha akusiko 
lokuboleka-nje kepha ng’ulesidzing’o sekuboleka lamagama. Ne’abe vele 
kudzing’ekile yini kutshi siSwati siwaboleke lamagama esiNgisini abe akhona 
lesing’awasebentisa emdzabu? 

Hoffmann (1991) uyabhala naye ng’etimbang’ela letenta umuntfu agcine 
akhuluma tilwimi letimbili emndenini. Loku kuvamise emindenini lapho 
kunebantfwana labatalwa batali labanetilwimi temdzabu leting’afanani. 
Njeng’a Appel naMuysken (1987) labatshi “incumbi yebantfu labanetilwimi 
letilidlanzana bayatishiya bayokhuluma tilwimi tesive sonkhe ng’enca 
yekuphocelelwa simo kanye nemigomo yetemfundvo”. Hoffmann yena ke 
akabuki imigomo yetemfundvo kodvwa ubuka kuma kwemindeni. Loku 
kuveta kutshi nemindeni iyasifaka sandla ekutsheni tilwimi tichudzelane. 

Sitawusebentisa luhlaka hwaHoffmann kucwaning’a imindeni yaloluhlobo 
eSwatini. Ng’eke sibuke bantfwana labatalwa ng’emaSwati nalabanye bantfu 
besiNguni njeng’alababuya eMozambique kodvwa bantfwana balabo 
labaphocelelekile kutshi bakhulume siNgisi kute batovakala. 

Khoza (2009) yena elucwaning’weni lwakhe ubhale ng’ekubhica tilwimi 
emshweni munye etikhatshini tanamuhla. Utshintshe tihloko letimcoka 
kulolucwaning’o letifaka  ekhatshi timphawu temuntfu lokhonako 
kugucukela etilwimini letimbili kahle. Khoza ugcile kakhulu etinhlobeni 
tekugucukela kulolunye lulwimi emshweni munye kanjalo nekubhica tilwimi 
letimbili emshweni munye. Uveta kutshi lekung’ukona kubang’a loku 
eSwatini kubakhona kwaletilwimi letimbili, siSwati nesiNgisi. 

SEHLUKO SESITSHATFU 
IMIGOMO YELULWIMI ESWATINI 


3.0 Singeniso 


Appel naMuysken (1987) batfole kutshi imigomo yelive ivamise kuholela 
ekundlondlobaleni kwelulwimi lwesibili lokuholela  ekucindzetelekeni 
kwalolo  lwemdzabu. Ne’ekusho kwabo, lenye — yetimbang’ela 
tekucindzeteleka kwetilwimi temdzabu kuphocelelwa simo kanye nemigomo 
yetemfundvo. Ng’ako-ke, lesehluko setfula imigomo yelulwimi lekhona 
eSwatini, sicala kuleyo yetemfundvo lebekwe ng’uhulumende, site kuleyo 
yetikolwa kanjalo leyo yematiko lahlukene eveni. Kute sitfole sitfombe 


lesibonakala kahle Salemigomo yelulwimi, sitawucale sibuke kutshi siNgisi 
sefika kanjani eSwatini. 


3.1.0 Kufika kwelulwimi lwesiNgisi eSwatini 

LAfrika ing’uloku leng’iko namuhla ng’enca yaloko lokwenteka emuva 
emlandvweni. Live laseSwatini nalo alisalelang’a ng’aphandle kuleto 
tingucuko _ letaletfwa ng’umlandvo. Kuphatfwa kwemave ase-Afrika 
ng’emave alabaMhlophe kwaba nemitshelela leminyenti etilwimini tase- 
Afrika. Kung’aleso sizatfu lesehluko sifakwe kulolucwaning’o. Sibuka 
kabanti simo eSwatini etikhatshini letintshatfu: live liseng’akabuswa 
ng’emaNgisi, libuswa ng’emaNgisi, nasekufike inkhululeko. 


3.1.1 Ng’aphambi kwekubuswa ng’ulabamhlophe 
Lesikhatshi ng’uleso emave lamanyenti ase-Afrika aseng’akaphatfwa 
ng’ulabamhlophe labafaka ekhatshi i-Britain, France, Spain, Belgium, 
German kanye ne-Italy. Loku noko akusho kutshi ng’alesikhatshi bekute 
bantfu labamhlophe e-A frika. Neg’ekusho kwaHakluyt, lulwimi lwesiNgisi 
lwacala kuvakala e-A frika ng’abo 1530 lapho William Hawkins, lomunye 
wetikhulu temaNgisi, wadzabula e-A frika nakaya eBrazil (Spencer, 1977). 
BeLumbi beta e-A ftika ng’enhloso yekutsheng’iselana. Lawo maNgisi 
bekahamba elwandle bekavamise kutsheng’iselana nalabamnyama titshako, 
timphondvo kanye netigcila. Lokwabe sekuhamba embili kwaba 


———— ee ee 


kutsheng’isa tigcila lokwadvonsa emaNgisi lamaneng’i kutshi ete e-Afrika 
atofuna tona tigcila. Lokungena kwalabamhlophe e-Afrika akubang’a 
ng’ulokukhulu kangako ng’obe bebasaba tifo letifana nabomalaleveva 
lebetivamile ekhatshi ne-Afrika. Imvamisa bebahlang’ana nalabaling’ani 
babo esihleng’eni selwandle. Lokumcoka kukunaka kutshi ng’alesikhatshi 
bantfu labamhlophe eSwatini bebalidlanzana ng’esizatfu sekutshi lelive lite 
lwandle, lisemkhatshini walamanye emave. 

Kumcoka kusho kutshi ng’alesosikhatshi siNgisi sasiseng’akabi lulwimi 
lolundlondlobele ngang’oba sibona namuhla. Nakutsheng’iselwana, 
bekusetjentiswa tilwimi letehlukene kuze kuviwane. Lomunye wemaNgisi 
bekahamba elwandle, John Barbot, acashunwa ng’uDillard (1979:264) utshi: 


Bantfu labamnyama labanyenti basikhuluma kancane siNgisi noma 
siBhunu; esikhatshini lesinyenti bakhuluma natshi sifanakalo, noma 
siPutukezi lesiphukile noma siFrench lesiphukile. 


Ne’akulolunye luhlang’otshi, bantfu labakhuluma siNgisi bagcina nabo 
sebaphocelelekile kutshi basuke ekukhulumeni  siNgisi _ lesing’iso. 
Batsheng’isi bemaNgisi emfuleni iGambia bebaboleka emagama 
emaPutukezini noma kubeMandigo. Schmied (1991:12) ubeka kutshi “kuso 
sonkhe sifundza sase-Afrika siNgisi besing’asetjentiswa njeng’elulwimi 
lwesibili kulawo ase-Aftika kodvwa_besisetjentiswa njeng’elulwimi 
nakuhlang’enwe noma nakutsheng’iselwana”’. 

Ne’aphambi kwekubuswa maNgisi, tilwimi tase-Afrika betikhulunywa 
kuphela, ting’akabhalwa phansi. Lobuciko bekubhala befika nebantfu 
bang’esheya kwetilwandle. Ngugi (1993) utsi lomhambo wekubhala tilwimi 
tase-Afrika bantfu bakhona e-Afrika wawute lisasasa kung’ako betitincane 
kakhulu tilwimi tase-A frika lebetibhalwe phansi. 


3.1.2 Sikhatshi sekubuswa ng’ulabamhlophe 

Kwatshi nabacwanine’a tindzawo batfola i-Afrika livekati lelicebe 
ng’emicebo yaphasi, lefaka ekhatsi- ligolide, isiltva kanye nedayimane. 
Lamanyenti emave ang’esheya akhombisa inshisekelo yekuta e-Afrika. 
Kwakuphindze kube netilwane letinetimphondvo tekwakha _ tintfo 
letehlukene, kanjalo nako kutsheng’iselana tigcila kwabakhang’a laba 

bekunene. Kwase kuba nekuphang’elana ekutfoleni emave e-Afrika 
lebatatibusela wona nakucala bo-1880, lekwabitwa pheceleti ng’ekutshi 
‘Scramble for Africa’. 

Emave ase-A frika abiwa kuletiphatshimandla tang’esheya 
emhlang’anweni lowawuse-Berlin ng’emnyaka wa-1884. Live lemaSwati laba 
ng’aphasi kwemtshetfo wemaNgisi, late lakhululeka mhlaka 6 Inyoni, 1968. 
Luhlaka lwemtshetfosisekelo wemaNgisi lwaphocelelwa kuwo onkhe emave 
bekaphetfwe ng’emaNgisi. SiNgisi sasetjentiswa emfundvweni, ekuphatsheni 
kanye nasemtshetfweni. Kodvwa-ke: 


Ng’akulolunye luhlang’otshi tilwimi tase-Afrika nato tatisetjentiswa 
ng’alokusemtshetfweni, ng’alesinye sikhatshi tikhutshatwe etigabeni 
letiphasi. Budlelwane emkhatshini wekundlondlobala kwelulwimi 
lwesiNgisi nekubusa kwemaNgisi kwakung’asiko lokucondze kahle. 
Tikhulu temaNgisi kwakufanele tifundze tilwimi tase-Afrika 
ting’aketi kulamave ase-Afrika kangang’oba nekukhushulelwa 
etikhundleni kwakusekutsheni baphumelele eluhlolweni lwato 
tilwimi tase-Afrika (Schmied, 1991:14). 


Kulesikhatshi sekubusa kwemaNgisi, budlelwane emkhatshint wetilwimi 
tase-Aftika kanye nesiNgisi bebuhamba nhlang’otshi totimbili. Njeng’oba 
Schmied aveta lapha ng’enhla, kwakumcoka kutshi labantfu bemaNgisi 
bafundze tilwimi tase-Aftika kanjalo nebantfu base-Afrika bakhandza 
kumcoka kutshi nabo bafundze siNgisi. SiNgisi sasing’uwona mnyang’o 
wekundlondlobala kutemnotfo njeng’oba  sasilulwimi lobelusetjentiswa 
ekutsheng’iselaneni kanye naleminye imisebenti lephatshelene nemnotfo. 
Kubantfu base-Aftika siNgisi sasifanana ncamashi nemfundvo. Ng’ekusho 
kwa-Omolewa (1975), siNgist sasing’asiso sifundvo lophoceleleke kutshi 
usente, kodvwa kute ucashwe ng’uhulumende, bekufanele ube nesitifikett. 
Leso sitifiketi sasitfolakala ng’ekutshi umuntfu akwati kahle kusikhuluma 
siN gist. 

Sikhatshi sekubuswa ng’emaNgisi seta netilwimi _ tang’esheya 
kwetilwandle. SiNgisi sona sasisetjentiswa kutembusave, iFrench ne- 
Afrikaans bekufundziswa etikolweni talabamhlophe njeng’abo St. Marks, 
ikakhulu kubantfwana labatalwa bantfu bekulichamukisa kulamanye emave 
(Mkhonza, 1990). Ne’esikhatshi sekubusa kwemaNgisi, kwakunekushayisana 


11 


emkhatshini wesiNgisi nesiSwati. SiNgisi njeng’elulwimi lwebabusi 
sahlohlobetelwa  emaSwatini njeng’elulwimi lwekuphatsha kanye 
netemfundvo. Umuntfu lokhuluma siNgisi bekabukeka ancono kakhulu kani 
lokhuluma siSwati yena abukeleka phasi. Labamhlophe, tkakhulu 
bonkosazana bashintjisa emaSwati emagama awo emdzabu kwatshiwa 
awasebentise esiNgisi ng’oba konkhe kwase-Afrika kwakutshiwa kungcolile, 
kwalabamhlophe kungcwele. Lamagama esiNgisi bekutshiwa ng’emagama 
ebuKhristu lebekatfolakala nakabhajatiswa umuntfu noma angena 
esikolweni. Lokunye labakwenta labamhlophe kubita tilwimi tase-Afrika 
ng’aleto letisemuva, temacaba, baphakamisa letabo tilwimi. 

Loku kubeka sobala kutshi tilwimi tase-Afrika, lokufaka ekhatshi siSwati 
tahlukubeteka kakhulu ng’alesikhatshi, tidvung’wa tilwimi tekuchamuka 
nalabamhlophe. Loku kwaba yimbang’alusizi esiSwatini kanye natotonkhe 
tilwimi tase-Aftika njeng’oba ayibeka Leedy na-Ormrod (2001) kutshi kute 
sibusiso lesengca kuba nelulwimi lwakho. Lulwimi alusivumeli kuphela 
kutshi sikhulume nalabanye bantfu, kodvwa lusenta sicabang’e lokunyenti 
kakhulu. Bantfu bayaye bacabang’e lokunyenti kahle uma bakhuluma loko 
lebakucabang’ako ng’ekusebentisa lulwimi lwabo lwemdzabu. Um-Afrika 
uma amucwe lilung’elo lekusebentisa lulwimi lwakhe usuke sekamucwe 
nemandla ekucabang’a kahle. Kubuswa ng’ulabamhlophe kwabachwalisa 
bantfu base-Afrika engcondvweni kanye nasemasikweni abo. 


3.1.3 Emvakwekutfola inkhululeko 
SiNgisi sachubeka kubang’usogcamile e-Afrika nang’emuva kwekutfola 
inkhululeko. Schmied (1991:19) utshi “noma sekakhishtwe hulumende 
wemaNgisi, lulwimi lwesiNgisi lwachubeka nekusebenta kutekuphatsha, 
kutekuvikela, tepolitiki, temtshetfo kanye netemfundvo, lokwachubeka 
noma live _ selibuyile kulabamnyama”. Kodvwa-ke, ng’ekuhamba 
kwetikhatshi, lamanye emave ase-Aftika lasakhululekile, akasakutshakaseli 
lokundlondlobala kwesiNgisi emaveni awo. Loku § akuhlasela 
ng’ekugcugcutela tilwimi temdzabu. 

Noma simo sinjalo, emhlabeni wonkhe, siNgisi solo styandlondlobala 
njeng’oba besenta ng’esikhatshi emave lamanyenti e-Afrika abuswa 
ng’emaNgisi. SiNgisi sesilulwimi lwemhlaba wonkhe, ng’ako sekuyinsayeya 

yawonkhemuntfu kutshi atihlomise ng’esiNgisi kute ang’ashiyeki etintfweni 
letenteka emhlabeni. 

Live lemaSwati latfola inkhululeko ekubusweni ng’emaNgisi mhlaka 6 
Inyoni, 1968. Loku kwasho kutshi emaSwati besekakhululekile 
kulokuphatfwa ng’emaNgisi kanye nemitshetfo yawo. Kodvwa-ke, 
ng’aselulwimi, ng’ekuhamba kwesikhatshi kwavela kutshi inkhululeko 
beying’asho  kutshi emaNgisi asusa onkhe emandla awo emaSwatini 
njeng’oba siNgisi saphakanyiswa kutshi sibe sezing’eni lelifanako nesiSwati 
njeng’etilwimi letisemtshetfweni. 

Ne’alamafisha, letehluko leting’enhla tibeke kabanti tigaba letehlukene 
eSwatini kusuka ekubeni live lelite siNgisi kute kufike lapho siNgisi 
sesengamele lokunyenti eveni. Sibonile kutshi live lemaSwati 
liseng’akabuswa ng’emaNgisi belinelulwimi —_lunye kute — lwesibili. 
Ne’esikhatshi sekubusa emaNgisi, sibona kufika kwelulwimi lwesiNgisi 
eSwatini emvakwekutfola inkhululeko sibona lokukhulu kuchudzelana 
emkhatshini wesiSwati nesiNgisi. Njeng’oba sesinaso sisekelo, kulesehluko 
lesilandzelako sitawubuka imigomo yelulwimi kulelive esikhatshini lapho 
khona indzaba yesiNgisi sing’eke sayibukelela-nje. 


3.2.0 Lokutfolwe lucwaning’o ng’emigomo yelulwimi eSwatini 
Lesehluko setfula lokutfolwe ng’ulolucwaning’o ng’emigomo yelulwimi 
lekhona lapha eSwatini. Lolwati lubuya ematikweni lahlukene alelive, 
sikhulumisene buso nebuso nalabatshintshekako saphindze  sahlatiya 
nemabhuku labhaliwe ng’emigomo yelulwimi eSwatini. Sitawucala 
ng’alesikutfole eTiko Letemfundvo. 


3.2.1 Luhlang’otshi lwetemfundvo 

3.2.1.1 Litiko letemfundvo 
Litiko letemfundvo lisebenta ng’etinhlangotshi letehlukene. Sisenta 
lolucwaning’o, sikhonile kutfola tinhlang’otshi _letitsintshekako 
emigomeni yelulwimi. Sikhulumisene nalaba: luhlang’otshi lwesiSwatt 
kanye neluhlang’otshi IwesiNgisi. Kumcoka kung’akhohlwa kutshi 
injong’o lenkhulu yalolucwaning’o kubuka lona lulwimi lwesiSwatt 

kanye nelwesiNgisi, kung’ako lokukhulumisana kwentiwe kubantfu 
labamele letinhlang’otshi letimbili. 


3.2.1.2 Luhlang’otshi lwesiSwati nelwesiNgitsi 

Sikhulumisene nalobuke luhlang’otshi lwesiSwati etiko letemfundvo. 
Uvele wasitjela kutshi kuyinhlanhla lembi kutshi live lemaSwati lisete 
umgomo welulwimi kodvwa lisatama kuwakha. Kodvwa-ke, uvetile 
nekutshi loko akusho kutshi njeng’eluhlang’otshi  kulelitiko 
bayaphumphutsheka nje ng’aphandle kwemgomo. Luhlang’otshi 
lwakasiSwati utshi lugcile emgomeni losetjentiswa live loveta kutshi 
siSwati nesiNgisi ng’ito tilwimi letisemtshetfweni _ kulelive. 
Njeng’elitiko bayati kutshi siSwati — silulwimi —_—lwekucala 
lolusemtshetfweni bese siNgisi siba lulwimi —_—wesibili 
lolusemtshetfweni. Njeng’eluhlang’otshi bakubeka ng’aphandle 
kwenking’a kutshi siSwati asikho engotini yekubangiswa lulwimi 
lwekuchamuka, kung’aba siNgisi noma iFrench. Kuliciniso kona 
kutshi esikhatshini sanamuhla eSwatini, letinyenti tikolwa, ikakhulu 
leto letisemadolobheni tinconota kufundzisa siNgisi kanye neFrench 
kunesiSwati, kepha loko akusibeki siSwati engotini, kung’ako 
njeng’eluhlangotshi abakaphoceleleki kutshit bakhe wabo umgomo 
lotawuvikela siSwati kutshi sing’advung’wa tilwimi tekuchamuka. 

Njeng’eluhlang’otshi lwesiSwati baseng’akawutfoli umbiko lobuya 
etikolweni loshoko kutshi kufanele kube nemgomo welulwimi 
lotawuvikela siSwati kuletinye tilwimi. Tikolwa titakhele yato imigomo 
yetemfundvo kute titfutfukise imiphumela yeluhlolo lwato yeminyaka. 
Sibonelo lasentile kube kumenyetelwa kwesiNgisi njeng’elithulusi 
lwekukhulumisana etikolweni. Sizatfu saloko ng’ekusho kwaloyo 
lesikhulumisene naye kutshi tikolwa tisebentisa siNgisi kufundzisa 
tonkhe leletinye tifundvo ng’aphandle kwesiSwati. Kute bafundzi 
bakhone kucondzisisa kahle leletinye tifundvo kufanele bati kahle 
lulwimi lwesiNgisi. Nge’akulolunye luhlang’otshi, siSwati sona 
sisebenta uma ufundza sifundvo sesiSwati kuphela. 

Kwengeta lapho, lomphatshi waloluhlang’otshi uvete kutshi 
akusimcoka kushumayela bafundzi kutshi bafundze lulwimi 

lwesiSwati ng’oba _ silulwimi lwabo lwemdzabu. Uvete kutshi 
bantfwana bakhuluma siSwati sikhatshi lesinyenti kunesiNgisi lusuku 
lunye, kung’aba sesikolweni noma ng’aphandle kwesikolwa. 
Bantfwana nabavuka ekuseni, ligama lekucala labalikhulumako 
lisiSwati ng’enca yekutshi emaceleni kwabo kunebantfu 
labang’emaSwati. Endleleni leya esikolweni baphindze bakhulume 
siSwati kanjalo nasesikolweni. Lomtshetfo lotshi bafundzi kufanele 
bakhulume siNgisi bang’aba semabaleni esikolwa akusho kutshi 
bayawugcina bafundzi. Uchubeke waveta kutshi bafundzi bavame 
kukhuluma siNgisi nababona botishela noma tindvuna tabo. Tibonelo 
taloku sitatibona kulesehluko lesilandzelako lapho sikhulumisene 
khona nebafundzi mayelana nalomtshetfo. Asekela lomuvo wakhe 
lomphatshi utshe kubakhona kwetilwimi tekuchamuka 
embikwemuntfu lokhuluma siSwati akusiyo inking’a. Utshi siSwati 
ng’iso sodvwa lulwimi Iwemdzabu eSwatini. Wente sibonelo 
ng’ebantfwabakhe lababili latshe batalwa eSwatini kodvwa bahlala 
eMelika. Ng’ekusho kwakhe, labantfwabakhe noma basemkhatshini 
webantfu labakhuluma tilwimi leting’asito te-Afrika, solo bayakhona 
kukhuluma siSwati. Naloku sitakuhlolisisa kuletehluko letilandzelako. 

Aphendvula umbuto wekutshi yini liTiko Letemfundvo, 
luhlan’gotshi lwesiSwati lelikwentako kucinisekisa kutshi siSwati 
siyandlondlobala ng’emva kwekutshi sente tibonelo  tetinhlelo 
letentiwa luhlang’otshi lwesiNgisi kundlondlobalisa siNgisi etikolweni, 
uphendvule ng’ekutshi njeng’elitiko abasiboni sidzing’o sekungeta 
letinye tinhlelo ng’aphandle kwaleto _letiseluhlakeni nemigomo 
yalesifundvo. Loku utshi kubang’elwa kutshi imibiko lebuya 
etikolweni ikhomba kutshi kufundziswa kwesiSwati kute tingcinamba. 
Ne’ekusho kwakhe, bothishela besiNgisi bengeta tinhlelo letinye 
ng’oba_bahlang’abetana netingcinamba letinyenti ekufundziseni 
siNgisi emaSwatini. Ng’ako ke siSwati asidzing’1 umgomo 
wetemfundvo ng’oba asikho engotini. 

Ng’endlela lefanako, sikhulumisene nalophetshe luhlang’otshi 
lwesiNgisi. Kute lokwehlukile lesikutfolile kunaloku lokulang’enhla. 
Njeng’eluhlang’otshi basebentisa imigomo lebhalwe embhukudvwint 

weMbokodvo lowatiwa ng’ele iMbokodvo Manifesto’ lobeka sobala 
kutshi siSwati nesiNgisi kuyawuba tilwimi _ letitawusetjentiswa 
letisemtsetfweni eSwatini. Lokunye lebakungetile kutshi batame 
kutfutfukisa siNgisi etikolweni ng’ekungenisa tinhlelo letinjeng’e 
“Fundza Education” leniketa imitapo yetincwadzi lesetikolweni 
tincwadzi ikakhulu tikolwa letincane. Tikolwa tiyakhutshatwa kutshi 
tibambe tinkhulumo-mphikiswano etikolweni, etifundzeni kanye 
navelonkhe ng’etihloko letitshite tisebentisa lulwimi lwesiNgisi. 
Njeng’oba eluhlang’otshini lwesiSwati sitfole kutshi kute sidzing’o 
sekwakha umgomo  lotawungamela  kusebenta kwalolulwimi, 
esiNgisini khona sikhulu sidzing’o, ng’ekusho kwemphatshi wakhona. 


3.2.1.3 Tinkhulisa 

ESwatini kufundza kwebantfwana kucala ebang’eni lesilibita 
ng’etinkhulisa. Sikhulumisene nebantfu labatshintshekako 
etindzaweni tekufundza kusukela etinkhulisa kuyofika emakolishi. 
Etinkhulisa sitfole kutshi eSwatini kunetinkhulisa  letifundzisa 
ng’esiNgisi kanye naleto letisebentisa siNgisi kanye nesiSwati, siSwati 
sona sisetjentiswe kakhulu. Kulolucwaning’o, sitfole kutshi leti 
letisebentisa siNgisi tisandza kwakhiwa kani leto letisebentisa siNgisi 
nesiSwati tona setinesikhatsi lesidze tikhona. Kwandza kwetinkhulisa 
letifundzisa ng’esiNgisi kuholele kutsht batali labaneng’i bakhiphe 
bantfwana babo kuleto letindzala lebebafundza kuto. Endzawent 
yaseNkhaba letfolakala esifundzeni sakaHhohho sitfole kutshi 
tinombolo tebantfwana labangenako batofundza kulenkhulisa setehle 
ng’alokusabisako. Emnyakeni wa 2000 kuya ku 2004 bantfwana 
labangene kulenkhulisa bebaba ng’u 35 kuya ku 46 kani emnyakeni wa 
2005 kuya ku 2009 tinombolo tehlile, tisukele ku 13 kuya ku 16. 
Lomnyaka wa 2005 ng’umnyaka lapho inkhulisa lefundzisa 
ng’esiNgisi yavulwa eForbes Reef, lekuyindzawo lemakhilomitha 
lang’aba mane kusuka eNkhaba. Bantfwana labangena kulenkhulisa 
lensha ng’emnyaka baling’aniselwa ku 41 kuya ku 68, lokwenta kutshi 
bantfwana basale behlukaniswa baba ticheme kani ng’aphambilini 
bebasicheme sinye. 

Lesinye  sibonelo sisitfole eNkhosing’ivile lekuyinkhulisa 
lefundzisa ng’esiNgisi letfolakala eKwaluseni, KuMatshapha, 
esifundzeni sakaManzini. Lenkhulisa ifundzisa tifundvo tonkhe 
ng’esiNgisi, kangang’obe nathishela wayo usebentisa siNgisi 


nakakhuluma nalabantfwana. Sisekhona ukhulumisene ng’esiNgisi 
nalomunye umntfwana amtjela kutshi unina wakhe sewukhona ng’ako 
akatshatshe sikhwama sakhe aye kuye. Lomfanyana uvele wenta 
njeng’oba ashito lothishela wakhe. Kusimang’alise kakhulu kubona 
lomntfwana asiva kahle siNgisi abe aneminyaka lemitshatfu nje 
kuphela. Loku kuvete kutshi siNgisi simcoka kakhulu etinkhulisa 
letinyenti etikhatshini tanamuhla. 


3.2.1.4 Tikolwa letincane 


ESwatini luhlaka lwetemfundvo luveta kutshi bantfwana kufanele 
bacale sigaba sabo sekucala nase baneminyaka lokung’enant lesihlanu. 
Kutfola lwati kulolucwaning’o  sisebentise tikolwa letisihlanu 
letisemakhaya kanjalo letisthlanu letitfolakala edolobheni. Letitfolakala 
enhlokodolobha tifaka ekhatsi iJohn Wesley, Mater Dolorosa (MDS), 
St Francis, Msunduza kanye ne South African general Mission 
(SAGM). _ Tikolwa letisemakhaya _letitfolakala esifundzeni 
sakaHhohho, saseMotshane, Hawane, Forbes Reef, Nkhaba kanye 
nesaseMnyokane. Lolucwaning’o luveta kutshi tikolwa letincane 
tinemgomo lofanako welulwimi. Tonkhe tisebentisa lulwimi 
lwesiNgisi kukhulumisana nekufundzisa. Lokunye, letikolwa titakhele 
umtshetfo lofanako wekusebentisa lulwimi lwesiNgisi bafundzi 
bang’anyatshela emabaleni esikolwa. Labo labang’awugcini lomtshetfo 
babitwa njeng’ebakhulumi besiSwati. Kuto tonkhe _ letikolwa, 
emadolobheni nasemaphandleni, labang’awugcini lomtshetfo 
bayajeziswa ng’ekutshi basetjentiswe kamatima noma bashaywe 
ng’eluswati. Kulesinye saletikolwa sikhandze thishelanhloko ashaya 
bafundzi, lesitshite nasibuta kutshi ng’abe benteni kwavetwa kutshi 
bakhulume siSwati emabaleni esikolwa. 

Imivo yebafundzi ng’alomtshetfo wekukhuluma siNgisi njalo-nje 
bang’aba semabaleni esikolwa ivete lokunyenti lokwehlukene. 

Lesikutfolile kutshi  kuletikolwa _ letisemaphandleni bafundzi 
labajeziselwa kukhuluma siSwati baba banyenti kakhulu kunalabo 


labasetikolweni letisemadolobheni. Lomunye webafundzi 
lebekabukela thishelanhloko asajezisa labo labakhulume siSwati uvete 
kutshi yena siNgisi usikhuluma nakabona tindvuna tebafundzi 
nabothishela kuphela, uvele atikhulumele siSwati sonkhe lesi lesinye 
sikhatshi. Lokunye lesikubonile kutshi bafundzi lebebang’ajeziswa 
bebabavela labo lebebajeziswa. 

Ng’akulolunye luhlang’otshi, sitfole kutshi etikolweni letitfolakala 
emadolobheni simo khona_ sehlukile. Kwekucala, tinombolo 
tebafundzi lebajeziselwa kukhuluma siSwati tincane kakhulu 
kangang’obe kuyenteka kubete ng’isho namunye. Kuvetiwe kutshi 
esikhatshini lesinyenti bafundzi labajeziswako ng’ulabo 
labahlang’anisa emagama esiSwati kanye nesiNgisi noma labo 
labasuka esiSwatini bagucukele esiNgisini emshweni munye. Emacala 
lapho khona bafundzi batfolakala bakhuluma siSwati sodvwa, 
akavami. Bothishela bavetile kutshi lemiphumela iyabajabulisa 
kangang’oba batimisele kutshi bente kukhulunywa kwesiNgisi kube 
yincenye yekuphila kwalabafundzi. 

Loku kubonakele nasedolobheni lapho linyenti lebafundzi 
basatihambela-nje bacoca ng’aso siNgisi. Esikhatshini lesinyenti 
siSwati bahle-nje basigcumsela etinkhulumeni tabo tesiNgisi. Labo 
labatfolakala bajeziselwa kukhuluma siSwati bavamise kuhlekwa 
bontshang’a yabo etikolweni letisemadolobheni kangang’oba batama 
ng’ato tonkhe tindlela kutshi bang’aphindzi batfolakale emabhukwini 
‘lamabi’. Lesinye sicumbi sebafanyana lesisitfole ng’aphandle 
kweligede lalesinye saletikolwa_ _tasemadolobheni _ sisikhandze 
siticocela, sijabulile, ng’esiNgisi. Sitshite nasicela basilayele indlela leya 
emahhovisi alesikolwa basikhombisa bakhuluma siNgisi kani tshine 
sibute ng’esiSwati. Sivele satibonela kutshi bebete ng’isho lobuncane 
bulukhuni bekukhuluma lesiNegisi ng’obe bachubeke nekucoca 
ng’emdlalo webhola lebebawubukele ng’ayitolo kumabonakudze, 
bakhuluma sona siNgisi bang’akagadvwa ng’uthishela noma indvuna 
yebafundzi. Loku  kuhlukile kunaloku lesikubone _ etikolweni 

letisemaphandleni lapho bafundzi bakhuluma siNgisi nabagadziwe 
kuphela. 

Loku kukhomba kutshi tikolwa letincane lapha eSwatini 
tinemgomo wato welulwimi wekusebentisa siNgisi njeng’elulwimi 
lwekukhulumisana. Letikolwa tiphindze tatakhela umtshetfo 
wekucinisekisa kutshi bafundzi bakhuluma siNgisi ng’aso sonkhe 
sikhatshi nabasemabaleni esikolwa. Bafundzi labehluleka kugcina 
lomtshetfo bajeziswa bothishela babo noma _bothishelanhloko. 
Baphindze babitwe ng’ekutshi bakhulumi besiSwati, lekuligama 
labang’alitshakaseli bafundzi. 


3.2.1.5 Tikolwa letinkhulu 


Sikhulumisene nalabatshintshekako etikolweni letisthlanu 
emaphandleni kanye naletisihlanu letitfolakala emadolobheni. 
Lolucwaning’o luveta kutshi tikolwa letinkhulu tisebentisa umgomo 
lofana nalowo wetikolwa letincane. Tonkhe tisebentisa siNgisi 
njeng’elulwimi lwekukhulumisana. Lokunye, letikolwa _ takhe 
umtshetfo lofanako wekusebentisa siNgisi sonkhe sikhatshi bafundzi 
bang’angena emabaleni esikolwa. Imivo yebafundzi ifana naleyo 
lesiyibone kubafundzi basetikolweni letincane. Loku kusho kutshi 
bafundzi basetikolweni letinkhulu tasemaphandleni baling’isa labo 
lababuya etikolweni letincane letisemaphandleni. Kanjalo, baleto 
tikolwa tasemadolobheni bakhombise kulwati kakhulu lulwimi 
lwesiNgisi kangang’obe siSwati basisebentisa kancane njeng’alabo 
basetikolweni letincane letisemadolobheni. Umehluko lokhona 
ng’etikolwa letisemadolobheni kutshi tona titshetshe sinyatshelo 
lesisembili sekungenisa kwakhiwa kwetinkhondlo tesiNgisi. 

Ne’ekusho kwalabothishela besiNegisi, imiphumela yalabafundzi 
ing’ulemihle kakhulu. Tinkhulumo mphikiswano tona atisatshatfwa 
njeng’eluhlelo lwekutfutfukisa kukhulunywa kwesiNgisi ng’oba setaba 
yimphilo yemihla nemihla yalabafundzi. Labanye bothishela bate 
basho nekutshi kulamanye emabang’a bantfwana baze baticelele 
sikhatshi kutshi babambe tinkhulumo mphikiswano. 

Kwengeta lapho, kunalokunye lesikubonile sisabuka imigomo 
yelulwimi yetikolwa. Kubekwe ebaleni kutshi bafundzi kufanele 
bakhulume siNgisi bang’angena emasang’weni esikolwa, kwehluleka 
kwenta loko bayajeziswa. Loku kuholele kuleminyenti imitshelela 
ekusetjentisweni kwelulwimi kwamalang’a onkhe. Lomunye 
wabomnaketfu lofundza libang’a lesitshatfu kulesinye saletikolwa 
letisemaphandleni, lomgomo wetikolwa umtshikabete kakhulu. 
Sewujeziswe kanyenti, ajeziswa nguthishelanhloko wakhe 
ng’ekukhuluma siSwati emabaleni esikolwa, lokwente watakhela 
wakhe umgomo welulwimi. Sonkhe sikhatshi nakakhuluma nebangani 
bakhe elucing’weni bakhuluma siNgisi. Loku ukwenta ng’emuva 
kwekutshi bangani bakhe bacale kumbhlamuka ng’esizatfu  sekutshi 
uvela sonkhe sikhatshi kulamabhuku ebantfu ‘labab?. Kung’ako 
bagcina bavumelene ng’alowomtshetfo wabo. 


3.2.1.6 Emakolishi ekufundzela 


ESwatini tisitfupha tindzawo temfundvo lephakeme letinconywa 
ng’uhulumende kutshi tisemtshetfwent. Tifaka ekhatshi iUniversity of 
Swaziland, iSwaziland College of Technology, iNazarene Nursing 
College, iNazarene Teacher Training College, iNgwane Teachers’ 
College kanye neWilliam Pitcher Teacher Training College. Onkhe 
lamakolishi asebentisa umgomo lofanako nalena yetikolwa noma 
anetifundvo letinyenti letehlukene leting’aphatshelani nelulwimi. 
Kuwo onkhe lamakolishi lulwimi lwesiNgisi _ lusetjentiselwa 
kukhulumisana kanye nekuphatsha. Kuwo onkhe kudzing’eka 
umfundzi aphumelele esifundvweni sesiNgisi lokung’enani nga D. 
INyuvesi yaseSwatini yona idzine’a kutshi lokung’enani umfundzi 
aphumelele ng’a C esiNgisini kute emukelwe kutshi ente noma 
ng’usiphi sifundvo kuleNyuvesi. Lesicephu sembhalo lesilandzelako 
sicashunwe emabhukwini eNyuvesi ekufaka ticelo tekufundzela: 


Kute ungene eNyuvesi yaseSwatini ufundzele khona, 
KUFANELE utfole lokung’enani kuphumelela 
etifundvweni letisitfupha ku G.C.E.O noma I.G.C.S.E 
long’akakutfoli ng’etulu kwekubhala luhlolo kabili lokufaka 

ekhatshi kuphumelela nga C noma lokuncono esifundvweni 
SES} INGISI naletinye letine etifundvweni letifanele. 


3.2.2 Luhlang’otshi lwetekuphatsha nemtshetfo 

ESwatini, kunetinhlobo letimbili tetinkantolo; tinkantolo tesintfu kanye 
netesilumbi. Tinkantolo tesintfu tivamise kusetjentiswa ng’ulawo maSwati 
lahlala emaphandleni. Emacala akhona atekwa ng’esiSwati futshi linyenti 
lawo kuyaye kube tindzaba temindeni nenhlalakahle yawo. 

Lololunye luhlobo lwetinkantolo ng’uletesilumbi lekung’ito letisebenta 
kakhulu. Loku kubang’elwa kutshi letinkantolo titshatsheka ng’atshi ng’ito 
letinemandla kakhulu. Neg’alesinye sikhatshi emacala latekwa etinkantolo 
tesintfu ayaye endluliselwe kuto lett tesilumbi tabomantji. Lapha emacala 
atekwa ng’esiNgisi, ng’alesinye sikhatshi nang’abe kunesidzing’o 
umbekwacala uyaye ahunyushelwe ng’esiSwati. 


3.2.2.1 Luhlang’otshi Iwetekwengamela 
Emaphepha nemabhuku lamcoka ekuphatsheni lelive abhalwe 
ng’esiNgisi. Umbhalo wekucala wemtshetfo sisekelo lowacalwa 
libandla lelibuketa wona umtshetfo sisekelo ng’a 1996 wakhishwa 
ubhalwe ng’esiNgisi ng’a 2003. N’gemnyaka wa 2004, inkhosi Mswati 
III yabese ikhiphela sive lemibhalo yekucala ng’ato totimbili letilwimi 
letisemtshetfweni. Umtshetfo sisekelo long’uwona wona utfolakala 
ng’ato totimbili letilwimi. Kodvwa-ke, kuyamang’alisa kutshi 
etinkantolo, umtshetfo sisekelo loshicilelwe ng’esiSwati awusimvama 


kucashunwa. 


3.2.2.2 Iphalamende yaseSwatini 
Iphalamende yaseSwatini yehlukaniswe yaba tindlu letimbili: indlu 
yetimphung’a nendlu yabayesikhulu. Umgomo welulwimi 
ephalamende uveta kutshi siSwati siyawusetjentiswa njeng’elulwimi 
lwekukhulumisana. Indlu yabayesikhulu iyakulandzelela loku 
kangang’oba _lilung’a lasephalamende uma seliphike kukhuluma 
siNgisi bayaye balidvonse ng’endlebe kutshi alibeke ng’esiSwati. Indlu 
yetimphung’a yona lefaka ekhatshi tindvuna tematiko lahlukene 

ahulumende, indzaba yekukhuluma siSwati ayilandzelelwa kakhulu, 
tindvuna tikhuluma siNgisi kakhulu. Letinye tindvuna tiyaye ticele 
kuchazelwa lamanye emagama esiNgisi leting’aweva kahle tisebentisa 


liphimbo lemcondzisi. 


3.2.3 Luhlang’otshi lwemsakato 

Live laseSwatini linetinhlobo letintshatfu temisakato; emaphephandzaba, 
bomabonakudze kanye nemisakato yemoya. Silubukile ng’alunye 
Iwaletinhlobo temsakato kutshi ng’abe lusebentisa umgomo _lotshini 
welulwimi nawusakata. 


~ 


3.2.3.1 Emaphephandzaba 

Umsakato wemaphephandzaba ufaka ekhatshi konkhe lokubhalwe 
phansi = njeng’emaphephandzaba. Kulelive, ng’aphambilini 
bekunemaphepha lamatshatfu; {Times of Swaziland, iSwazi Observer 
kanye neTikhatsi TemaSwati. Neg’enhlanhla lembi, Tikhatsi temaSwati 
lebekung’ulona kuphela liphepha lelibhalwe ng’esiSwati selanyamalala. 
Kukhona lelinye liphepha lahulumende lelatiwa nge Swaziland Today, 
lona-ke liphuma njalo ng’aboleSihlanu. Kulabo labatshandza 
temidlalo likhona liphephandzaba lelibitwa ng’ekutshi Ligoli. 
Kwengeta lapho, kukhona incwajana yetindzaba lekhona eSwatini. 
Lencwajana ibitwa ng’ekutshi yi The Nation, lephuma kanye 
ng’enyange’a. 


3.2.3.2 Umsakato wamabonakudze 
ESwatint kunatimbili titeshi temsakato wemoya, nguleso 
sahulumende lesibitwa ng’e Swazi Television kanye naleso lesiphetfwe 
ng’umuntfu lesatiwa ng’ekutshi yi Channel Swazi. Letinyenti tinhlelo 
letidlalwa emsakatweni we Swazi Television ting’esiNgisi, kodvwa 
tindzaba tisakatwa ne’ esiSwati nang’esiN gist. Kusukela 
ng’eMsombuluko kute kube ng’uLesihlanu tindzaba tifundvwa 
ng’esiNgisi nesiSwati, kodvwa ng’emphelasontfo tiba ng’esiSwati 
kuphela. Timakethe kulomsakato titsheng’isa ng’alo  lulwimi 

lwesiN gist. Emsakatweni iChannel Swazi nakhona  tinhlelo 


ting’esiSwati kanye nesiNgisi. 


3.2.3.3 Umsakato wemoya 
Lapha sisuke sikhuluma ng’emawayilesi. ESwatini, kune Swaziland 
Broadcasting and Information Services (SBIS), lenelikhala lesiSwati 
kanye nelikhala lesiNgisi. Kuphindze kube khona umsakato 
wetenkholo iVoice of The Church (VOC), lowatiwa ng’ekutshi 
Liphimbo Lelibandla. Wona usakata ng’esiSwati kanye nesiNgisi. 


3.2.4 Luhlang’otshi lwetemcebo nekutsheng’iselana 

Ne’eke ukholwe kutshi loluhlang’otshi luyasebenta eSwatini ng’oba SiSwati 
kulo  siyimvelakancane. Sizatfu lesiniketwako kutshi linyenti lebantfu 
labaphatshekako _ ekutsheng’iselaneni bantfu) bekuchamuka kulamanye 
emave. Tintfo letineng’i lekutsheng’iselwana tona atakhiwa lapha eSwatini 
njeng’oba letinyenti tinetincwadzi tekutisebentisa letibhalwe ng’esiNgisi, 
siShayina noma lolunye lulwimi lolung’asiso siSwati. Kwashiwo kutshi kute 
live laseSwatini likhone kutimbandzakanya ekutsheng’iselaneni nemave 
emhlaba kufanele lisebentise lulwimi lolusetjentiswa ng’umhlaba wonkhe 
jikelele. SiSwati kutshiwa asingeni uma kukhulunywa ng’ekutsheng’iselana. 
Sing’asebenta kuphela uma kung’aba netintfo letinyenti tekutsheng’iselana 
letakhiwe eSwatini, tibe netimphawu tekutisebentisa letibhalwe ng’esiSwati. 
Kwengeta lapho, emaphepha lasetjentiswa ekutsheng’iselanent abhalwe 
ng’esiNgisi noma lolunye lulwimi Iwekuchamuka. Etinyonyaneni 
tekutsheng’iselana, siSwati nesiNgisi kusesigabeni lesiling’anako. Ng’ekusho 
kwe OSISA (2003:32), tinyonyane ting’asisebentisa siNgisi uma 


- tinemihlang’ano yenhlang’anisela kodvwa tisebentise siSwati uma tisebenta 


nebantfu baseSwatini. Ne’alesinye sikhatshi emaphepha _lakhicitwa 
tinyonyane tekutsheng’iselana abhalwa ng’esiSwati nesiNgisi. 
Naseluhlang’otshini lwetekuvakasha, siNgisi nesiFrench kuyasetjentiswa 
nakukhulunywa netivakashi, kung’ako emaphepha laniketwa_tivakashi 
abhalwe ng’esiNgisi, bese lamancane kakhulu abhalwe ng’esiSwati. 

3.2.5 Luhlang’otshi lwetenkholo 

Lolu ng’ulolunye luhlang’otshi lapho indzaba yelulwimi itshetshe lunyawo 
lolwehlukile. Emasontfweni lamanyenti lulwimi lolusetjentiswako siSwati. 
Lamanye emasontfo ng’ekuba khona kwebantfu labang’asiwo emaSwati 
sekaba nebahumushi kute™ livang’eli lifike kuwonkhe muntfu. Lanakeka 
kakhulu ng’emasontfo lamadzala lakhiwa bonkosazana lesolo abambe 
umgomo wekusebentisa siSwati njeng’elulwimi lwekukhulumisana, lambalwa 
anebahumushi. Kulamaneng’i emasontfo lavumbuka etikhatshini tanamuhla, 
siSwati sisetjentiswa njeng’elulwimi lwekukhulumisana bese umhumushi 
usebentisa siNgisi Akhona nemabandla lakhiwe bantfu labang’asiwo 
emaSwati lashumayela ng’esiNgisi bese bahumushi basebentisa siSwati. 
Lamaneng’i emasontfo labekashumayela ng’esiSwati sekashumayela 
ng’esiNgisi bese bahumushi basebentisa siSwati. 


3.2.6 Luhlang’otshi lwetemphilo 

Imphilo imcoka kubantfu ikakhulu uma umuntfu anemtimba lophilile. 
Umuntfu ang’aba neliphupho lelihle kodvwa uma umtimba ung’akaphili lelo 
phupho liba lite lelite. Tinyenti kakhulu tingcinamba letibhekene nelitiko 
letemphilo, kodvwa sitawubuka indzaba yekubabete bodokotela bemaSwati 
labanele etibhedlela. Labanyenti balelidlanzana labodokotela lesinabo 
bekuchamuka kulamanye emave ng’ako basebentisa siNgisi netilwimi tabo 
temdzabu. Tigulane tibhekeke kutshi tikhulume nabo siNgisi noma kube 
nalotabahumushela noma ng’abe lokugula kwabo kung’ulokuyimfihlo kwani. 


3.2.7 Luhlang’otshi lwetekutfutsha 

Ng’ekusho kwemibiko lesiyitfole etiko letekutfutsha, totimbili letilwimi, 
siSwati nesiNgisi, timcoka. Kute umgomo welulwimi lowengamele 
kusetjentiswa kwelulwimi kulelitiko. Leminye imibiko letfolakala kuletinye 
timphiko tekutfutsha iveta kutshi banemitshetfo yabo lephatshelene 
nelulwimi. Lapha ng’entasi kunesicephu lesisitshetshe ephephandzabeni 
iTimes of Swaziland, simaketha umsebenti wemshayeli lofunwa yiNyuvesi 
yaseSwatini: 


Inyuvesi yaseSwatini ifuna bashayeli labanetimphepha betimoto 
letincane naletinkhulu. Labatawutfumela ticelo tabo kufanele babe 

netincwadzi tekushayela__letihlobile, basebente = iminyaka 
lokung’enani lemitshatfu, baphumelele lokung’enani ng’a D 
esifundvweni sesiNgisi eluhlolweni lwe O’Level noma IGCSE. 
Lomshayeli kufanele akhone kukhuluma kahle siSwati nesiNgisi. 

SEHLUKO SESINE 
IMITSHELELA YEMIGOMO YELULWIMI 


4.0 Singeniso 

Tilwimi ting’achudzelana ng’enca yekubakhona kwemigomo yelulwimi 
kulowo mmang’o noma live. Leminye yalemigomo yelulwimi yelive yakhiwe 
ng’uhulumende kani leminye yakhiwa tingoni letitshite njeng’etinkapane. 
Esehlukweni lesengcile sibuke imigomo yelulwimi letfolakala etingonini 
letinyenti tahulumende. Sing’akayibuki, sibuke kafishane kufika kwelulwimi 
lwesiNgisi eSwatini. Lesehluko  sichaza kabanti ng’ekutshi lemigomo 
yelulwimi isifaka njani sandla ekutsheni kube nekuchudzelana kwesiSwati 
nesiNgisi lapha eSwatini. 


4.1 Imigomo yelulwimi njeng’embang’ela yekuchudzelana 
kwetilwimi 

Appel naMuysken (1987:102) babonile kutshi bantfu labaneng’i labakhuluma 
lulwimi lolutshite bayaphoceleleka kutshi bashiye tilwimi tabo temdzabu 
baye kuleto letiphakanyisiwe eveni. Esehlukweni lesengcile sivetile kutshi 
live laseSwatini lite umgomo welive welulwimi. Kwengeta lapho, eSwatini 
kute tinhlobonhlobo tebantfu, kwatise kutshi lelive licuketshe emaSwati 
kuphela. Emaveni lapho kunencumbi yetinhlobo tebantfu labanetilwimi 
letehlukene, hulumende uyaphoceleleka kutshi akhe umgomo welulwimi 
lekufanele umukelwe ng’ito tonkhe tinhlobo tebantfu labakulelo live. 
Etimeni letinjeng’aleti, luhlobo lwebantfu lolulidlanzana luyaphoceleleka 
kutshi lugucukele kulolo lulwimi lolubekwe lwaba semtshetfweni kulelo live. 
Kodywa-ke, lokubakhona kwemigomo lehlukene yelulwimi etinhlang’otshini 
letehlukene eSwatini sekwente lelive lenta njeng’emave lawentile umgomo 
welulwimi. Kubeka siSwati, lesilulwimi lwemdzabu, engotini. 

ESwatini, sibone kutshi lelive lilandzela timiso teMbokodvo lebeka 
ebaleni kutshi siSwati nesiNgisi tilwimi letisemtshetfwent letitawusetjentiswa. 
Kodvwa-ke, lolucwaning’o lukhomba kutshi kusetjentiswa kwaletilwimi 
letimbili akufanani futshi akuling’ani. Wardhaugh (1987:1) uveta kutshi 
lolunye lwetimphawu letikhomba kutshi tilwimi tiyachudzelana  kutshi 
lolunye lulwimi lube ng’etulu kwalolunye. Lulwimi lolung’etulu kwalolunye 

lubonakala ng’ekundlondlobala, lutfole bantfu labasha labatolukhuluma bese 
lwenabela etindzaweni letinyenti. 

Nasibuka lokuvetwa timiso teMbokodvo kanye nemtshetfo sisekelo 
kutshi siSwati _nesiNgisi _ kufanele tisetjentiswe — njeng’etilwimi 
letisemtshetfweni, kusemaphepheni kuphela, akwenteki. Kuliciniso kutshi 
tonkhe letinhlang’otshi lapho sitfole khona lwati tiyawugcina lomgomo, 
kodvwa ng’ekwehlukahlukana. Etiko letemfundvo sibone kutshi loluhlobo 
Iwemfundvo lolukhona lapha eSwatini, luvumela kusebenta kwelulwimi 
lwesiNgisi njeng’elulwimi lwekufundzisa tonkhe tifundvo ng’aphandle 
kwesifundvo sesiSwati. Loku kusiphakamisile siNgisi saba ng’etulu 
kwesiSwati nasibuka kundlondlobala kwelulwimi. 

Kwengeta lapho, sisabuka tonkhe tinhlang’otshi temfundvo; kusukela 
etinkhulisa kuye etikolweni letincane, etikolweni letinkhulu kute kufike 
emfundvweni lephakeme yemakolishi, kubonakele kutshi siSwati sinemandla 
lamancane kunesiNgisi. Lomgomo wetemfundvo ng’ekusho kwetimiso 
teMbokodvo uvumela kusebenta kwato totimbii letilwimi, kodvwa siNgisi 
sibonakala silulwimi lolumcoka kwengca lolwemdzabu. 

Etinkhulisa, sibonile kutshi leto tinkhulisa letisebentisa siSwati 
njeng’elulwimi lwekufundzisa tishiyiwe kwayiwa kuleto letisebentisa siNgisi. 
Ettkolweni letincane kanjalo naletinkhulu, ng’enca yemigomo yato 
yekusebentisa siNgisi njalo bafundzi bang’aba semasang’weni esikolwa 
bafundzi sebanemivo lemibi ng’elulwimi Iwabo lwemdzabu. Etikolweni 
letisemaphandleni, bafundzi banconota kung’akhulumi — kunekutshi 
bajeziselwe kukhuluma siSwati. Etikolweni letisemadolobheni, bafundzi 
batikhandza bahlazeka ng’ekubitwa ng’etikhulumi tesiSwati kangang’obe 
bagcine bahlekwe baling’ani babo. Labanye bate bente tincumo kutshi 
abayuphindze bakhulume siSwati bang’ate bembatshe tembatfo tesikolwa 
noma baseng’akangeni emasang’weni esikolwa. 

Kwengeta lapho, lomgomo welulwimi losetjentiswa tikolwa letinyenti 
kute titfutfukise imiphumela yato yeluhlolo iholele ekucindzetelekeni 
kwebantfu labakhuluma siSwati kwaphakanyiswa labo labakhuluma siNgisi. 
Nasitshatsha sibonelo sebafundzi labatikhetshele kutshi batawusebentisa 
siNgisi nabakhuluma, ng’isho sebaphumile esikolweni, nasetincing’ went 
tabo, abasakutfokoteli kuba nelwati lolujulile lwelulwimi lwabo lwemdzabu 

lebalumunya ebeleni. Kukholwakala kutshi bantfu labakhuluma lulwimi 


lolutshite bayakhona kucabang’a baphindze bakhulume kalula ng’elulwimi 
lwabo lwemdzabu. Noma siSwati kululwimi lwabo lwemdzabu, kute balwatt 
kancono sikhona sidzing’o sekutshi balukhulume sikhatshi lesinyenti. 
Kuchubeka nekulekelela imigomo yetikolwa, leminye imindeni ikhuluma 
siNgisi emakhaya kute ilekelele bantfwabayo kutshi balwati kancono 
lolulwimi, kodvwa isenta njalo isusa lemitfombo yelulwimi lwemdzabu 
kulabantfwana. Loku kubonakala ng’ekutshi semincane imindeni leteka 
tinganekwane_tesiSwati kusihlwa kute bantfwana balutfokotele lulwimi 
lwabo. 

Emakolishi emfundvo lephakeme wona akasisebentisi-nje siSwati 
sanhlobo. Kuwo onkhe lamakolishi lakhona lapha eSwatini, kusetjentiwa 
siNgisi lokululwimi Iwemhlaba. Loku kubonakele ekubhung’eni neticheme 
tebafundzi, bakhuluma ng’emsebenti wesikolwa noma baticocela tindzaba 
tabo-nje. ENyuvesi yaseSwatint, eluhlang’otsini lwetilwimi tase-A frika 
tonkhe tifundvo tifundziswa ng’esiNgisi. Nalesifundvo sekuhlatiya siSwati, 
sifundziswa ng’esiNegisi. Kuyamang’alisa loku ng’oba bafundzi labafundza 
lesifundvo baba bothishela labafundzisa siSwati hhayi siNgisi. 

Loku kusho kutshi luhlang’otshi lwetemfundvo luyasifaka sandla 
kulokundlondlobala kwesiNgisi ng’etulu kwesiSwati. Litiko Letemfundvo 
nalo lititfola likhululekile ng’alesimo. Kuliciniso sikhona sidzing’o 
sekutfutfukisa siNgisi ng’oba silulwimi lwemhlaba njeng’oba kunesidzing’o 
sekutimbandzakanya netintfo temhlaba wonkhe. Kodvwa-ke, siSwatt 
mbamba sitawuba sengotini uma sifaka siNgisi ng’aso sonkhe sikhatshi, 
etimphilweni tebantfu labang’emaSwati. Uma bantfwana basebancane baya 
etinkhulisa bang’anikwa _ litfuba lekundlondlobalisa lulwimi lwabo 
lwemdzabu, loku kuvusa imibuto yekutshi ng’abe batawukhona yini kuba 
bocwephesha elulwimini lwabo lwemdzabu? Loku kung’ahle kuholele 
ekutsheni kube nesitukulwane lesikhuluma siSwati lesigcwele imifakela. 

Kwengeta lapho, leletinye tinhlang’otshi nato tisebentisa letimiso 
teMbokodvo. Kuletinhlang’otshi, siSwatt sineliphimbo _ leling’ephansi 
kunesiNgisi. Kwenta sibonelo, eluhlang’otshini lwetemtshetfo nekuphatsha, 
sibonile kutshi nakutshetfwa emacala kusetjentiswa lulwimi lwesiNgist. Loku 
kubang’a inking’a elinyentini lebabekwacala labakhuluma siSwati. Labanye 

baba nesifiso sekutimela etinkantolo, kodvwa ng’ekutshi labatekisa emacala 
bakhuluma siNgisi, bayaye bagcine behlulekile labanemacala kutimela. 

Litiko letemphilo nalo lihlang’abetana netinking’a ng’enca yelulwimi. 
Kubonakele kutshi labodokotela labancane labakhona bekuchamuka futshi 
bakhuluma siNgisi kuphela. Umgomo welulwimi ng’ekusho kwetimiso 
teMbokodvo kanye nemtshetfo sisekelo uvumela kusetjentiswa kwato 
totimbili letilwimi, kodvwa kuletimo letinjena kuyinhlanhla lembi kuleliSwati 
leling’akhoni kusiva nekusikhuluma siNgisi. Lesigulane _ sitikhandza 
siphocelelekile kutshi sibe nalotawuhumusha. Kuvamisile  kutshi 
nawuyobona dokotela ube wedvwa kute ukhone kukhululeka. Kodvwa-ke, 
kuletinking’a telulwimi, kuba wedvwa akusiyo intfo lemalula noma ng’abe 
lokugula kwakho kuyintfo lefihlakele kwani. Sigulane vele sitikhandza sitjela 
umhumushi kugula kwaso lobese uchazela dokotela ng’esiNgisi. 

Kuphindze kube nengcinamba  kuloluhlang’otshi _lwetekutfutsha. 
Nasibuka sikhang’iso semsebenti lesivele ephephandzabeni, lapho iNyuvesi 
yaseSwatini beyifuna bashayeli betimoto, Ng’ekusho kwalesikhang’iso bantfu 
lekufanele bafake ticelo tabo ng’ulabo labaphumelele esifundvweni sesiNgisi 
lokung’enani ng’a D eluhlolweni lwa O’Level noma IGCSE. Lomshayeli 
kufanele futshi abe ng’uloyo lokhonako kukhuluma kahle siSwati nesiNgisi. 

Lolokung’enhla kuyinkhomba yekutshi indzaba yekuchudzelana 
kwetilwimi tjulile) Umbuto lomkhulu lesing’awubuta kutshi kuphumelela 
esifundvweni sesiNgisi kuhambelana njani nekushayela imoto. Liciniso litshi 
banyenti bashayeli lesebashayele iminyaka lenge’tulu ng’isho kwaleyo 
lebekiwe labang’atang’e baphumelele kulesifundvo sesiNgisi. Labanye 
bashayeli bayakhona kukhuluma kahle ng’esiSwati nesiNgisi kodvwa 
abanaye lo D lodzing’ekako esiNgisini. Lomunye nje babe ushayele tincola 
tekutfutsha sive iminyaka leng’etulu kwalesitfupha kodvwa akasifakang’a 
sicelo ng’endzaba yalesiNgisi. Uyakhona kukhuluma kahle ng’aso siSwati 
kanye nesiNgisi. Eluhlolweni lwakhe Iwelibang’a lemfica waphumelela 
ng’esigaba sekucla kodvwa wang’asakhoni kuchubekela emfundvweni 
lephakeme ng’enca yekweswela timali tetindleko tesikolwa. Loku kusebaleni 
kutshi lomshayeli ang’eke akhona kushayela eNyuvesi ng’oba akanaye lo D 
lodzing’ekako esiNgisini. 

Luhlang’otshi lwetekutfutsha nalo ngulolunye _ lolutshintsekako 
endzabeni yemgomo welulwimi lapha eSwatini. Uma sibuka lesikwetfule 
kulesehluko lesengcile, sikutshatsha kuletinhlobo letikhona temisakato lapha 
eSwatini siyabona kutshi totimbili tilwimi; siSwati nesiNegisi tiyasetjentiswa. 
Kodvwa-ke, kuyo yonkhe lemisakato leyehlukene, siNgisi lulwimi 
lolusebenta kakhulu. Kuhlohlobetela linyeva  ekhatshi, _ sekute 
liphephandzaba lelibhalwe ng’esiSwati eSwatini. Loku kusho kutshi bantfu 
bemdzabu labang’akhoni kufundza siNgisi basalela ng’emuva etindzabeni 
letenteka emblabeni. Loku sekuphocelela bantfu labadzala labakwati 
kufundza siSwati nesiZulu kuphela kutshi betame tindlela tekuyofundza 
siNgisi kute bakhone kufundza emaphephandzaba. Loku kodvwa kuyintfo 
lelukhuni ng’oba kufundvwa kwelulwimi kwenteka kamalula uma umuntfu 
asemncane. 

Tenkholo ng’ulolunye lwetinhlang’otshi lolukhang’a ticuku tebalandzeli 
eveni lemaSwati kuletikhatshi tanamuhla. Linyenti lebantfu licitsha sikhatshi 
lilalela tinshumayelo. Kuyinhlanhla lembi kutshi linyenti lemasontfo eSwatini 
kuletikhatshi tanamuhla lishumayela ng’esiNgisi kunesiSwati. Ng’enca 
yemgomo losowakhekile emasontfweni lamanyenti, nakufika sikhatshi 
sekushunyayelwa kwelivi leNkhosi kusebenta siNgisi bese siSwati sisebenta 
kuhumusha. Loku kuta netingcinamba letinyenti emaSwatini, lenye yato 
kutshi akativeli wona lelivi njeng’oba linjalo kodvwa eva lihumusho. 
Lokunye kutshi bantfu labanye bavuma lokushiwo ng’ulokhuluma siNgisi 
bese labanye bavuma kulohumushako. Loku kuletsha  kuhlukana 
emabandleni kanye nekubukelana phansi. 

Emasontfo lahlabela tingoma tendvumiso ng’esiNgisi akhang’a linyenti 
lemaSwati laphila kulamalang’a. Labanye bantfu sebafike nasesigabeni 
sekunyembenya emaculo esiSwati ng’oba emasontfweni abo bahlabela 
tingoma tesiNgisi. Labanye bazalwane bakubeka ng’esibindzi kutshi uma 
inkonzo iholwa ng’esiSwati, bukhona baNkulunkulu abuvakali kuloyo 
mhlang’ano. Kulamasontfo lasakhona kuletikhatshi kunemkhatshi 
lowakhiwa mahumusho emabhayibheli. Labo labaphatsha emahumusho 
esiSwati babonakala ng’atshi bafundze kancane kani labo labaphatsha 
emahumusho lamasha esiNgisi babukeka bafundze kakhulu. Konkhe loku 
kwentiwa kubakhona kwetilwimi letimbili eveni; siNgisi nesiSwatt. 

Kwengeta lapho, indzaba yemgomo welulwimi itshintsha ng’isho 


luhlang’otshi lwetekutsheng’iselana kanye nemnotfo eSwatini. Sibonile 
kutshi lolu ng’ulolunye lwetinhlang’otshi lapho siSwati sing’asiyo imvama 
kusetjentiswa khona ng’enca yekutshi linyenti lebatsheng’isi kuba bantfu 
bekuchamuka kulamanye emave, labang’enandzaba nesiSwati. Wardhaugh 
(1987:11) uvete kutshi tindzaba temnotfo timcoka kakhulu ekugcugcuteleni 
kushayisana kwetilwimi. Etikhatshini letinyentt kutfutfuka kwetemnotfo 
ng’ekhatshi kulelo live kung’afaka ekhatshi kugucuka ekumeni 
kwebudlelwane_ kutelulwimi bese letinye tilwimi  tiyandlondlobala 
esikhundleni saletinye (Wardhaugh, 1987:11). Ng’akulokufanako, kute live 
lemaSwati likhulise limasela lalo letemnotfo, kute lokunye leling’akwenta 
ng’aphandle kwekuyama emaveni emhlaba. Kute likhone kuchumana 
nemhlaba wonkhe, siNgisi lulwimi lekufanele kutshi lusebente. SiSwati 
sing’asebenta-nje emabhizinisini lamancane lakhona kulelive _laletsha 
umnotfo lomncane kakhulu nasibuka umnotfo welive. 

Loku kuholele ekukhicitweni kwetimphepha _letisetjentiswa 
eluhlang’otshini lwetekutsheng’iselana kusetjentiswa lulwimi lwesiNegisi 
kanye naletinye tilwimi tekuhamba. Lomgomo wekusebentisa siNgisi 
sewukhuliswe ng’ulelitiko kute lihlang’abetane nelizing’a lemhlaba 
kutekutsheng’iselana kodvwa loku kusimisa kabi siSwati njeng’elulwimi. 
Njeng’oba letinyenti taletimphepha ting’esiNgisi, loko kusho kutshi labanye 
bosomabhizinisi bemaSwati labang’akafundzi abalutfoli lololwati lolukuleto 
timphepha. Kuyatiwa kutshi ibhizinisi iphatshelana kancane nekufundza, 
kodvwa indlela umuntfu labeka ng’ayo imicondvo yakhe tya ng’eluhlelo 
lwakhe lwebhizinisi. Linyenti lebantfu labandlondlobele kutemabhizinisi 
abatang’e baphumelele etikolweni. Loku kubabeka engotini ng’obe labanye 
bakhona kufundza siSwati kuphela. Kubese kuba yinking’a nang’abe 
lamaneng’i alamaphepha kulelitiko letekutsheng’iselana abhalwe ng’esiNgisi 
kuphela, ng’oba loko kuyayicindzetela ibhizinisi yabo. 

Ne’etulu kwaloko, live lemaSwati solo linelinyenti lebantfu labatiphilisa 
ng’ekulima. Nalapha, kute umuntfu akhone kulima akudzing’eki kutshi ate 
afundze kakhulu. Lokubakhona kwemibandzela nemigomo 
yetekutsheng’iselana lebhalwe ng’esiNgisi kuphela kuyakukhinyabeta 
kusebenta kwalabalimi. Live lemaSwati litsheng’isa kakhulu shukela nemoba 

lobuya etinkapaneni letinkhulu kanye nakubalimi labatimele. Nang’abe 
labalimi bang’akhoni kufundza letinye taletimphepha tekutsheng’iselana, 
kusebenta kwabo kugewala tinking’a. Loku kukhomba kutshi ijule kanganani 
indzaba yemgomo welulwimi emaSwatini ng’enca yekubakhona kwesiN gisi, 


njeng’oba timphilo kanye nemabhizinisi emaSwati kuyakhinyabeteka. 

Wardhaugh (1987:17) uveta kutshi “lulwimi lukhonela kuhlang’abetana 
netidzing’o tebantfu tekuchumana nalabanye. Lulwimi lolusha lufundzelwa 
kuhlang’abetana etidzing’o letinsha njeng’oba _ nelulwimi loludzala 
luyalahleka uma selubonakala luphelelwe bumcoka. Lolulwimi luniketa labo 
labatalufundza lokuncono kutepolitiki, tenhlalakahle, temfundvo, tenkholo 
nalokunye”. Labanye bantfu labang’emaSwati nasibuka loku kung’enteka 
behlelwe ng’ulesigameko. 

Kwengeta lapho, umgomo welulwimi welive uyaye uhlose kwengeta 
lokuhle noma kunciphisa lokubi kubantfu ng’amunye ng’amunye kodvwa 
ng’ekuhamba kwesikhatshi umuntfu utikhetshela yena lekufanele akwente. 
Letincumo leti tiyavama kuhlaselwa tingcinamba ng’aphandle kwemitshetfo 
yelive ng’emigomo yelulwimi. ESwatini, sibonile kutshi kute munye 
umgomo welulwimi lophakamisa lulwimi lunye kutshi lube lulwimi lwelive 
lonkhe, kodvwa lelive lisime kumtshetfo sisekelo netimiso teMbokodvo 
lobeka kutshi siSwati nesiNgisi kutawukhulunywa  njeng’etilwimi 
letisemtshetfweni lapha eSwatini (Dlamini, 1972:10). 

Kodywa-ke, noma kute umgomo welulwimi welive, tinhlang’otshi 
letehlukene titakhele yato imigomo yelulwimi. Lemigomo seytholele 
kulesimo lapho sinetilwimi letichudzelanako. Ekucaleni, timiso teMbokodvo 
tabeka kutshi siSwati nesiNgisi kuyaling’ana lokwagucuka kwaba 
ng’ulokunye. Kulesikhatshi sanamuhla, siNgisi silulwimi lolung’ulona 
lundlondlobele eSwatini. Njeng’oba lendzima leng’enhla ibeka, akusilo live 
leliphakamise siNgisi, kodvwa tingoni tahulumende kanye nemaSwatti 
lokudlale indzima letshite. Lesinye setizatfu saletitshelo letita nelulwimi 
lwesiNegisi, kutshi lundlondlobale ng’etulu kwetilwimi temdzabu, kutshi 
lolulwimi lolusha luta nenzuzo lenyenti kulabalukhulumako. 

SEHLUKO SESIHLANU 
IMITSHELELA YEKUCHUDZELANA 


5.0 Singeniso 

Lokubakhona kwelulwimi IwesiNgisi nesiSwati kulesikhatshi sanamuhla 
kunemitshelela leminyenti esiSwatini semdzabu. Kulesehluko sitawuchaza 
indzaba yekuboleka emagama esiNgisi siwengete emagameni esiSwatt, 
kusetjentiswa kwelulwimi ng’umuntfu lokhuluma tilwimi letimbili kanye 
nekusetjentiswa kwelulwimi ng’umuntfu lokhuluma lulwimi _lunye 
kukhombisa kutshi sigucuka njani siSwati semdzabu etikhatshini tanamuhla. 


5.1 Kubolekwa kwemagama 

Lonkhe lulwimi lolukhona lapha emhlabeni luke lwaboleka, luyaboleka 
futshi lusetawuboleka emagama kuletinye tilwimi. SiSwati naso asisaleli 
ng’aphandle kuloku, kepha ng’enca yetinjong’o talolucwaning’o, sitawubuka 
kuphela lawo magama labolekwe esiNgisini. Lokunye lokuke kwavetwa 
ng’enca yekuba khona kwetilwimi letimbili noma letinyenti emmang’weni 
lotshite kutshi lolulwimi lwemdzabu luvame kuboleka emagama kulololunye 
noma letinye tilwimi, noma akhona emagama lanemcondvo lofanako. 
Romaine (1989:132) uvete kutshi, 


Linyenti lebantfu labakhuluma iPinjabi nesiNgisi basebentisa 
emagama esiNgisi kulesing’akubita  ng’ekwemvelo _ kutshi 
ng’emagama lamcoka, nalapho khona emagama_ ePinjabi 
lanemcondvo lofanako akhona futshi asetjentiswa, ng’ako ke ng’eke 
sitshi iPinjabi beyinesidzing’o sekuboleka lamagama. 


Esikhatshini lesinyenti, lulwimi luboleka lamanye emagama kuletinye 
tilwimi ng’enca yesidzing’o sekubita tintfo letitshite lebeting’ekho kulolo 
lulwimi lwemdzabu. Kodvwa-ke, Romaine (1989) uvete kutshi kuba khona 
kwetilwimi letimbili noma letinyenti kuholela ekutsheni kube nekuboleka 
emagama nalapho khona kute sidzing’o. Bantfu labakhuluma siSwati 
nesiNgisi baboleka emagama esiNgisini kodvwa abe akhona lanemcondvo 
lofanako esiSwatini. Lapha ng’entasi sinetibonelo temagama labolekwe 
esiNgisini abuyiswa esiSwatini. 

Ligama lelibolekiwe Lelisho lokufanako _—Ligama lesiNgisi 


andastenda condza understand 
meja kala measure 
ikhomphethishini umncintiswano competition 
shifu sikhulu chief 


Kwenta sibonelo, sekuvamile kutsi uve umuntfu asho lokufana 
nalomusho lolandzelako: 


Kucelwa bonkhe bantfwana baShifu Kibaki Vilakati kutshi 
baphelele ekhaya kunesifo. 


Lesikhulumi sisebentise leligama lelibolekiwe lelitshi “Shifu” lelingena 
kahle nakulomusho wesiSwati. Kodvwa-ke, siSwati semdzabu sinalo ligama 
lelinemcondvo lofanako lelitshi “Sikhulu”. Ngako-ke, lokuboleka esiNgisini 
kwaleligama akudzing’eki. Kube leligama lemdzabu _belisetjentisiwe 
kulomusho, bewutawufundzeka kanjena: 


Kucelwa bonkhe bantfwana beSikhulu Kibaki Vilakati kutshi 
baphelele ekhaya kunesifo. 


Loku kukhomba kutshi kubakhona kwesiNgisi kwenta bantfu baboleke 
emagama nalapho kung’adzingeki khona. Loku kunemitshelela lemibi 
esiSwatini ng’oba uma lesimo sichubeka, lolulwimi lutawugcwala emagama 
labolekiwe. Loluhlobo Iwekuboleka, kunekutshi lutfutfukise lulwimi 
lwesiSwati, luyasidvung’a. Situkulwane lesitako sitawuba _ nelishwa 
lekung’awati emagama lang’iwo esiSwati njeng’obe kubo emagama lafana 
nabo‘shifw’ batawucabang’a kutshi emdzabu. 

Luhlaka lwelulwimi lukhomba kutshi lulwimi lwesiSwati selugcwele 
emagama lamanyenti labolekwe esiNgisini lesekavamile etinkhulumeni 
tawonkhe umuntfu. Lapha ng’entasi ng’ulamanye emagama lawona 
abolekwe esiNgisini aletfwa esiSwatini ng’enca yesidzingo. 


36 


C204 T-ei1ccec): aor 


VNC7°K 3S 


Ligama lelibolekiwe Ligama lesiNgisi 


imoto motor 
sitolo store 
sipunu spoon 
ibhasi bus 


Kuboleka emagama lamanyenti kwenta lulwimi ludvung’eke. 
Ne’ekudvung’eka sisho simo lapho khona kulelo lulwimi kuba nemagama 
lamaneng’i ekuchamuka kuletinye tilwimi. Kung’enca yetekutfutfuka 
kwetebucwephesha naletinye tizatfu letiphocelela lulwimi kutshi luletshe 
emagama eluhleni lwemagama alolo lulwimi. Kodywa-ke, akhona emagama 
lesing’awagwema kutshi afakwe kulelo lulwimi, lawo magama lakhona 
lanemcondvo lofanako kulelo lulwimi. 


5.2 Umuntfu lokhuluma tilwimi letimbili 

Strazny (2005:140) uchaza kubang’utilwimi-timbili njeng’esigaba lapho 
umuntfu akwati kukhuluma kahle tilwimi letimbili. Loku kung’afaka ekhatshi 
likhono lekufundza, kubhala, kuhlatiya, noma kukhuluma ng’etigaba 
letehlukene ng’elikhono lelisetulu. Kunemikhakha lehlukene yebantfu 
labakhuluma tilwimi letimbili ng’ekubuka emakhono abo elulwimi. Loku 
kwehlukana kusukela kulendlela umuntfu lafundza ng’ayo lolulwimi kanye 
nekulusebentisa emalang’a onkhe. Umnyaka wekufundza lolulwimi kanye 
nelizing’a lekutshi kube netilwimi letinyenti embikwakho kutawuba 
nemitshelela ezing’eni lekwati tilwimi letimbili. Etikhatshini letinyenti, 
bantfu labakhuluma tilwimi letimbili baba nalunye lulwimi lolundlondlobele, 
lokusho kutshi bakwati kancono kuluhlatiya etigabeni letehlukene kwengca 
lolu lolunye. Kuletinye tikhatshi, lolulwimi lolundlondlobele luvame kuba 
ng’ulolu lwemdzabu lokululwimi lwekucala lwalesikhulumi. 

ESwatini kugcwele bantfu labakhuluma tilwimi letimbili ng’oba bantfu 
labanyenti bang’asikhuluma siSwati kanye nesiNgisi. Kuloluhlang’otshi, 
intfombatane lekhuluma tilwimi letimbili sayikhulumisa kuhlolisisa lulwimi 
lwayo. Bothishela bakhe besiNgisi nesiSwati nabo bakhulunyisiwe kute 
sihlolisise kabanti emakhono ayo elulwimi. Lentfombatane ineminyaka 
lelishumi nakubili, ifundza libang’a lesikhombisa esikolweni lesincane. 
Lokusente sakhetsha yona kulolucwaning’o kutshi uyise uliSwati lwemdzabu 

kani unina wekudzabuka eJapan, ng’ako embikwakhe kunetilwimi letimbili 
laphocelelekile kutshi atikhulume. Lucwaning’o lukhomba kutshi uma 
basekhaya bakhuluma siNgisi njeng’elulwimi lwekukhulumisana. Uma 
asesikolweni noma ang’ephandle kwasekhaya ukhuluma siSwati nebangani 
bakhe kanye nebantfu bemmang’o. 

Kwekucala sibuke likhono lakhe lekusebentisa siSwati. Etinkhulumeni 
takhe sibone kutshi siSwati usikhuluma kahle kakhulu njeng’oba liSwatt 
lemdzabu lenta. Kwesibili, lucwaning’o lukhomba kutshi naso siNgisi 
usikhuluma kahle njeng’emuntfu loliNgisi lemdzabu. Loku kukhomba kutshi 
lomntfwana ukhonile kufundza siSwati kanye nesiNgisi kahle futshi 
uyakhona kutisebentisa kahle totimbili letilwimi. 

Kodvwa-ke, uma sikhulumisana nabothishela bakhe sitfole lokuhlukile 
kunaloko lesikutfole sisakhulumisana naye etinkhulumeni takhe. Thishela 
wakhe wesiNegisi usikhombise emamaki akhe emisebenti yakhe yesiNgisi 
lokufaka ekhatshi tivivinyo, lokung’emamaki lamahle kakhulu. Siphindze 
satfola kutshi ung’umfundzi lohlabanako kulelibang’a lakhe esiNgisini, 
emsebentini wekubhala kani noma akhuluma ng’umfundzi lokhaliphile 
esiNgisini. Kodvwa-ke thishela wakhe wesiSwati yena utshite wenta kabi 
kakhulu esiSwatini. Uyakhona kukhuluma kahle siSwatt lesimnandzi, 
njeng’obe sitivele natshi, kodvwa uma sekufanele abhale phansi, akakhoni 
kulandzela kahle imitshetfo yelulwimi leyaye ilandzelwe ng’umuntfu loliSwati 
lwemdzabu. Lapha sinetibonelo tetiphosiso latentako asakha imisho. 


1. Ntfombatane: Mother upheka kudla. 
Lomunye: Make upheka kudla. 

2. Ntfombatane: Mine ng %yati kujump kakhulu. 
Lomunye: Mine ng Zyakwati kujampa kakhulu. 


Lontfombatane wenta tiphosiso uma akha imisho lenemagama labolekwe 
esiNgisini. Kulemisho leng’enhla, sibonile kutshi ufaka leligama lesiNegisi 
njeng’oba linjalo ang’alilung’isi kutshi lemukeleke esiSwatini ng’ekulandzela 
imitshetfo yekuboleka emagama. Nasibuka lomusho lotshi; “Mine xg yati 
kujump kakhulu’, ucale wasebentisa leligama lesiNgisi lelitshi ‘ump’ 
njeng’oba linjalo wase ushiya sivumelwano kuleligama lelitsi ‘ng’iya-t’. 
Kuyamangalisa kodvwa kutshi usifakile lestvamelwano /ku-/ ekucaleni 

kwesento. Kwengeta lapho, lentfombatana isebentisa emagama labolekwe 


esiNgisini noma ng’abe akhona esiSwati lanemcondvo _ lofanako. 
Esikhundleni sekutshi atshi “jampa’’ bekang’amsebentisa “xuba’ ligama 
lemdzabu lelinemcondvo lofanako. Lokunye, lelibito lesiNgisi lelitshi 
“mother” ngabe akalisebentisi kodvwa asebentise ligama lelitshi “make” \elisho 
intfo lefanako. 

Ne’enca yekutshi lomntfwana usebentisa siNgisi esikhatshini lesinyenti 
kunesiSwati, uswela tintfo letimcoka talolulwimi letatiwa ng’ulabobantfu 
labalusebentisa sikhatshi lesinyenti. Lontfombatane utikhuluma kahle 
totimbili letilwimi kodvwa akakhoni kusibhala  kahle — siSwati. 
Lokung’acondzakali kahle kutshi letiphosiso latentako nakabhala phansi 
akatenti nakakhuluma. Loku noko kukhomba kutshi uma_linyenti 
lebantfwana bemaSwati likhuluma siNgisi esikhatshini lesinyenti, bugagu 
babo esiSwatini bung’aba sengotini yekushabalala. Lontfombatana usibonelo 
lesihle sebantfu labakhuluma siSwati nesiNgisi onkhe malang’a. 
Sekubonakele kutshi labanyenti bantfu labakhuluma siNgisi nesiSwatt 
tinking’a labahlang’abetana nato tifaka ekhatshi kubhica emagama esiNgisi 
newesiSwati emshweni noma kugucugucukela kuletilwimi  totimbili 
emshweni munye. Kodvwa-ke, kuletitukulwane letincane, kunematfuba 
lamanyenti ekuba naletimphawu talentfombatane lekhuluma siNgisi ekhaya 
nasesikolweni, bese iba nesikhatshi lesincane sekukhuluma siSwati. 


5.3 Umuntfu lokhuluma lulwimi lunye 

Umuntfu lokhuluma lulwimi lunye ng’uloyo lote lulwimi lwesibili noma lwati 
loluncane lwelulwimi lwesibili (Crystal, 1980:44). Injong’o yekufaka umuntfu 
lokhuluma lulwimi lunye kulolucwaning’o kutshi sikhone kucatshanisa kahle 
umuntfu lowati siSwati, lokhuluma sona sodvwa, nemuntfu lokhuluma 
siNgisi nesiSwati. Sisenta lolucwaning’o sikhulumisene namake loneminyaka 
leling’aniselwa kuleng’emashumi lasiphohlong’o. Lokusente sakhane’eka 
kuloku ng’emagama lashiwo ng’uWeinteich (1974:24) latshi: 


..umuntfu lokhuluma lulwimi lunye ugucukela emakhonwent 
lahlukene kulolulwimi... 

Sisebambe lamagama engcondvweni, nekulang’atelela lokunjeng’aloku 
noma lokucishe kufane nako, sibute lomuntfu lomdzala kutshi ng’abe 
ukhona yini umehluko emkhatshini wensha lekhona namuhla naleyo 
lebeyikhona ng’etikhatshi tabo. Loku sakubuta ekhatshi edladleni lakhe 
embikwebatukulu bakhe. Sisakhuluma sacobong’a lemisho lembalwa 
lelandzelako. 


(a) Bayisa nang’o umnyang’o yeThuli. 

(b) Ne’itshite va/a lomnyang’o yeThuli, ag %takumukula 
ng’analubhoko. 

(c) Ne ztakushaya sibili phela mine. 

(d) Tintfombi tanamuhla “éfwala tinhloko. 


Lemisho leng’enhla ikhombisa kuceba kwelulwimi _lwesiSwati. 
Bekakhona kusebentisa bomcondvofana elulwimini lwesiSwati. Kuleligama 
lelitshi ‘val? uphindze wasebentisa ‘buyisa ng’aphandle kwenking’a. Nakuleli 
lelitshi ‘shaya@ usebentise nalelinye lelisho umcondvo lofanako lelitshi 
‘mukula. Lomuntfu lomdzala besing’akambuti bomcondvofana balamagama, 
kodvwa bekutentekela nje asakhuluma. 

Bekang’akhoni kuphela nje kusebentisa emagama lanotshile esiSwatt, 
kodvwa inkhulumo yakhe beyigcwele tinong’o letijulile telulwimi lwesiSwati. 
Bekasebentisa taga, tisho kanye netiphicaphicwano. Lapha ng’entasi 
sinetibonelo temisho lebekayikhuluma kukhomba lelikhono. 


Libafati badvube inyama. 
Kwaba nhlang’a timuka nemoya. 
Kwakusindvwe ng’ebelitfole. 
Kung’uphuma lang’a sikotshe. 


= be 


Letinye tinong’o latisebentisa tifaka ekhatshi tifaniso, tthabiso, 
tentakutshi kanye netiphicaphicwano lekwadzing’eka sinikete timphendvulo 
tato sisakhulumisana naye. Loku kusikhombisa kutshi vele kuliciniso kutshi 
umuntfu lokhuluma lulwimi lunye uyagucugucuka nje ng’elikhono kulolo 
lwimi ng’ekutshandza kwakhe. Kodvwa kulokhuluma tilwimi letimbili, yena 
ugucukela kulolunye lulwimi agcine sekabhica emagama etilwimi letimbili 

emshweni munye. Sibonile kumuntfu lokhuluma tilwimi letimbili kutshi ute 
aboleke nemagama lang’adzing’eki kani lokhuluma lulwimi lunye uyakhona 


kutshi emagama labomcondvofana atiphumele-nje. 

Lokhuluma tilwimi letimbili ng’alesinye sikhatshi uyati kutshi 
kunemagama labomcondvofana kulelogama, kodvwa, kutshatsha sikhatshi 
kutshi awakhumbule kani kulokhuluma lulwimi lunye ayatiphumela-nje; 
ukhombisa kulwatisisa lolulwimi. Lesitukulwane lesikhona sebantfwana 
sisengotini yekung’awati lamanye emagama esiSwati njeng’obe bakhuluma 
siNgisi esikhatshini lesinyenti esikhundleni sesiSwati. 

SEHLUKO SESITFUPHA 
SIPHETFO 


‘Tilwimi tetfu tilitje lelisiseRelo salesing’uko tshine bant{u’- Richard naBear 


6.0 Singeniso 

Njeng’endlela yekwephetsha lolucwaning’o, sibone kumcoka kulwephetsha 
ng’ekutshi sicatshanise umuntfu lokhuluma lolwimi lunye kanye 
nalokhuluma tilwimi letimbili, siphindze  sicatshanise kuchudzelana 
kwetilwimi kanye nelikusasa lesiSwati semdzabu. Sizatfu sekwenta loku 
kutshi imiphumela yalolucwaning’o iveta kutshi lokuchudzelana kwesiNgisi 
nesiSwati sekubang’ele kutshi live lemaSwati libe live lebantfu labakhuluma 
tilwimi letimbili ng’alokuphelele, ng’ako likusasa lesiSwati semdzabu 
lisengotini. 


6.1 Umuntfu lokhuluma lulwimi lunye nalokhuluma tilwimi 
letimbili 

Kulesehluko lesendlulile, lolucwaning’o lubuke imitshelela yetilwimi 
letichudzelanako. Lwati lutfolakele etinhlotjeni letimbili tetikhulumi- 
umuntfu lokhuluma lulwimi lunye nemuntfu lokhuluma letimbili. Njeng’obe 
sekwetfuliwe, lokulwati ng’alokuphelele lolulwimi lwemdzabu kuletikhulumi 
letimbili kunemehluko. Sicale sabuka indzaba yekuboleka emagama siwayise 
esiSwatini. Lapha sibone kutshi kuvamile kutshi umuntfu lokhuluma tilwimi 
letimbili eboleke emagama nalapho kung’adzing’eki khona. Lapha sichaza 
kutshi letikhulumi tisebentise emagama labolekwe esiNgisini noma akhona 
emagama esiSwati lanemcondvo lofanako. Siphindze sabona kutshi noma 
lamagama abolekwe angena kahle emitshetfweni yekuboleka esiSwatini, loku 
kuyasidvung’a siSwati semdzabu. 

Lolucwaning’o luphindze lwabuka bugagu baletikhulumi letimbili. 
Lukhomba kutshi lolokhuluma lulwimi lunye ukhona kusikhuluma kancono 
siSwati nasimcatshanisa nalokhuluma tilwimi letimbili. Lolokhuluma lulwimi 
lunye unotshile emagameni akhe esiSwati futshi uyakhona kusebentisa 
emagama lahlukene lasho intfo yinye kalula-nje, kunanasimcatshanisa 
nalokhuluma tilwimi letimbili losebentisa emagama labolekwe kuletinye 
tilwimi etikhatshini letinyenti. 


43 


Loku kukhomba kutshi kulokwandza kwebantfu labakhuluma tilwimi 
letimbili eSwatini, buhle besiSwati semdzabu busengotini. Linyenti lebantfu 
litikhandza lisebentisa emagama manye esiSwati semdzabu lokugcina 
kubenta babhice nemagama esiNgisi emshweni lokung’ulokunye lokuyingoti 
esiSwatini. 

Sibonelo lesihle seluhlobo lwesiSwati lekung’enteka sibekhona eSwatini 
sivela kulolwati lesilutfole sisakhulumisana nalentfombatana lephocelelekile 
kutshi ikhulume siNgisi njalo ing’aba sekhaya. Njeng’obe sibonile, ayikhont 
ng’isho kuboleka emagama elulwimini lwesiNgisi. Indlela yayo yekuboleka 
ayikhaceki kahle emitshetfweni yekuboleka yesiSwati. Ng’endlela lefanako, 
bantfwana labacitsha sikhatsi lesinyenti. basebentisa lulwimi lwesiNgis1 
basematfubeni lasetulu ekulahlekelwa lwati lolujulile lwesiSwati. Labanye 
basengotini yekufundza kakhulu emagama ekuhamba njeng’elulwimi lwabo 
lwekucala njeng’obe siSwati semdzabu sifa kanye nesitukulwane lesidzala. 


6.2 Kuchudzelana kwetilwimi nelikusasa lesiSwati semdzabu 
Luncane lucwaning’o lolubuke indzaba yekuchudzelana kwetilwimi, ikakhulu 
lokufaka ekhatshi siSwati. Lolucwaning’o lesilwentile lukhombisa kutshi 
noma live lemaSwati ng’ekwemdzabu linebantfu labakhuluma lulwimi lunye, 
lapho kute khona tive letehlukene letinetilwimi letehlukene, lisengotini 
lekulahlekelwa lulwimi lwalo. Ng’ekwenta lolucwaning’o, sibonile kutshi 
eSwatini linyenti lebantfu seligucuke laba bantfu labakhuluma tilwimi 
letimbili, Loku kubang’elwa kuba khona_ kwelulwimi lwesiNgisi. 
Lemiphumela iphindze ivete nekutshi siNgisi sitfola kunakwa kakhulu 
kunesiSwati eveni lemaSwati esikhatshini sanamuhla. Kuyintfo levamile 
kutshi emaveni ase-Aftika tilwimi tang’esheya kwetilwandle temukeleke 
kancono, futshi bancane kakhulu babhali labatihluphako kubhala ng’esimo 
lesehlela tilwimi temdzabu. Lokwehluka kwalolucwaning’o kusekutsheni 
luhlola tinhlang’otshi lapho khona siSwati sichudzelana nesiNgist, 
imbang’ela yaloko kanye nemitshelela yako lokuchudzelana. 

Lolucwaning’o lubuke imigomo yelulwimi lekhona eSwatini. Ematiko 
lahlukene ahulumende avakashelwe kute kutfolwe kabanti ng’emigomo 
lesetjentiswako yelulwimi, lapho kutfolakele khona kutshi cishe onkhe 
lamatiko ahulumende aphakamisa siNgisi kutshi sengamele siSwati. Litiko 

letemfundvo lifaka sandla lesibanti kulokuphakanyiswa kwesiNgisi kutshi 
sibe ng’etulu kwesiSwati. Imigomo yalelitiko ibeka siNgisi kutshi sibe 


ng’usona sifundvo lekuphunyelelwa ng’aso etikolweni lekuyintfo lebang’ele 
tikolwa kutshi titakhele yato imigomo lehambisana nalona. Lesimo lesi 
sihambe ng’esivinini lesikhulukati bate labanye batali bancuma kutshi 
batawusebentisa siNgisi emakhaya kute bandlondlobalise imiphumela 
yebantfwababo. Yebo loku kuyancomeka njeng’oba kutfutfukisa likusasa 
lebantfwababo njeng’oba siNgisi lulwimi lwemhlaba lwekukhulumisana, 
kodvwa labantfwana bagcina balahlekelwa lwati lwelulwimi lwabo 
lwekutalwa. 

Kanjalo ng’ekubuka imitshelela yekuba khona kwesiNgisi nesiSwati 
eSwatini, sitfole kutshi siSwati nyalo sesinemagama lamaneng’i labolekwe 
esiNgisini. Lokumcoka kakhulu kutshi lokuboleka loku akudzing’eki. Lankha 
ng’emagama labolekwe esiNgisini aletfwa esiSwatini nalapho emagama 
lanemcondvo lofanako emdzabu akhona. Lesinye setizatfu saloku kuba 
khona kwebantfu labakhuluma tilwimi letimbili. Kulesitukulwane lesikhona 
namuhla, buhle besiSwati buyancipha lilang’a ng’elilang’a. Etikhatshini 
letinyenti, bantfu labakhuluma siSwati lesebakhona behluleka ng’isho 
kwakha umusho lophelele ng’esiSwati bang’akafaki ligama lesiNgisi. 
Sitfombe lesihlobile sesiSwati semdzabu sakhiwe ng’ulomuntfu lomdzala 
lokhuluma lulwimi lunye lesikhulumisene naye. Lona ng’umuntfu lobuya 
kulesitukulwane lesengcile sebantfu labakhuluma siSwati, lokwenta kutshi 
sibone kahle kutshi siSwati silahlekelwa bung’iso baso masinyane kanganani 
kulamalang’a lesiphila kuwo. 

Lolucwaning’o ng’etulu kwako konkhe, lukhombe  imitshelela 
yekulahleka kwelulwimi kubantfu labalukhulumako. Kung’enteka kung’abi 
kulahleka kwaso sonkhe siSwati njeng’elulwimi, kodvwa siSwati semvelo 
sisengotini lenkhulu. Lulwimi lwesiNgisi luyenaba ng’etulu kwesiSwati. 
Tingcondvo tebantfu labakhuluma siSwati nyalo tigcwele imicondvo 
netintfo tesiNgisi. Bantfu labakhuluma siSwati semdzabu baya ng’ekuba 
yindlala kani nesitukulwane lesikhona sifundza emagama lamanyenti esiNgisi 
kunemagama_ esiSwati. Ng’ekusho kwalolucwaning’o, lulwimi akusiyo 
kuphela indlela yekukhuluma, kodvwa yincola lehambisa imihambo 
nemasiko, sibuko bantfu labatikhomba bung’ibo babo. 

Kung’enca yaletingcinamba telulwimi kutshi lolucwaning’o Iwentiwe, 
kute sidvonse ng’endlebe sive semaSwati ng’ekuphakamisa lulwimi 
lwaseNshonalang’a kutshi lwengamele lulwimi lwaso  lwemdzabu. 
Lesitukulwane lesitako kufanele sitfole lulwimi lwemdzabu njeng’obe 
situkulwane lesikhona salukhandza kulabasemuva. Sive semaSwati kufanele 
sibambane kugcina lulwimi lwaso. Kasiyitshatshe imphucuko, kodvwa sente 
siciniseko sekutshi asilulahli lulwimi lwaso; loluchaza kutshi sibobani. 
Kasifundze kulabantfu bekuhamba, bona abalufundzi lulwimi lwemaSwati, 
abaphumphutsheki kutshi bakhohlwe timphandze tabo. 

ng’ekusebenta kwelulwimi lwesiSwati kucatshaniswa naletinye  tilwimi 
temdzabu. Tingoni lagcile kuto kumiswa nekuhlelenjiswa kwemisindvo 
yenkhulumo, kubhalwa kwetichazamagama, kanye nemlandvo wetilwimi 


temdzabu. 


Vusi Magongo ng’uthishela wesiSwati esikolweni lesikhulu iSalesian, 
eSwatini. UneBachelor's Degree kaHumanities luphiko — lwetilwimi 
temdzabu. Uphindze abe nePost Graduate Certificate in Education. 
Kwanyalo uchuba tifundvo takhe teMaster’s in Curticulum Studies 
etilwimini temdzabu. Ung’umsiti webafundzi kuloluphiko lwetilwimi 
temdzabu eUniversity of Swaziland, kulabo labafundza ng’eliposi. Ubhale 
tinkondlo tesiSwati letishicilelwe baka Misebe letitfolakala encwadzini 
Sabalala Misebe. 


